Srpske IT kompanije najuspešnije na poljoprivrednom projektu EU – €2.000.000 za 13 firmi\nSrpske IT kompanije najuspešnije na poljoprivrednom projektu EU - €2.000.000 za 13 firmi\nProjektom Fractals ove godine obezbeđeno je 5.5 miliona evra za srednja i mala preduzeća koja razviju aplikacije za poljoprivredu. Iz Srbije odabran rekordan broj kompanija za finansiranje\nTrinaest domaćih kompanija iz IKT sektora uspešno je obezbedilo sredstva za realizaciju tehnoloških projekata i razvoj aplikacija usmerenih ka poljoprivredi kroz projekat FRACTALS. Kao najveći projekat u Srbiji finansiran od strane Evropske komisije, u okviru FP7 poziva, FRACTALS ima za cilj da, kroz bespovratna sredstva u ukupnom iznosu od 5,52 miliona evra malim i srednjim IKT preduzećima u Evropi pomogne u kreiranju aplikacija sa globalnim potencijalom, a baziranim na FIWARE tehnologijama.\nOd 270 pristiglih prijava, 68 je bilo iz Srbije. Od ovog broja selekciju za finansiranje prošlo je ukupno 43 kompanije iz 12 država, a od toga 13 kompanija je iz naše zemlje. One, prema rečima Doc. dr Mladena Radišića sa Univerziteta u Novom Sadu i iz Vojvođankog IKT klastera, čine najveću grupu korisnika raspoloživih sredstava u okviru FRACTALS projekta koji dolaze iz jedne države.\nSedam kompanija iz Novog Sada, tri iz Beograda i po jedna iz Subotice, Kragujevca i Niša imaće zajedno na raspolaganju blizu 2 miliona evra, a prema podacima na zvaničnom sajtu, saznajemo da pojedinačni grantovi iznose od 50.000 do 150.000 evra za projekte IKT kompanija koji traju između četiri i devet meseci (počevši od 01.06.2015. godine).\nKompanije i projekti iz Srbije koji su odabrani za finansiranje su: DunavNET (IrrigNet), Limessoft (BeeWeb), GeoGis Consultants (PAIS), ITEN Engineering (VC), Prozone (SDOP), Food and Agriculture Cloud Technology – FACT (FACTUAL), Manufaktura DOO za internet inženjering (Smart Plant), Društvo za inženjering, trgovinu i usluge Energobiro (Agrishares), CAM Engineering (PAYS), LOGIT (AREAS), Impact IT Group (BeeMon Solutions), Pogled Telekomunikacije (Farm@) i TotalObserver (KEEPROP).\nMeđu projektima naših kompanija nalaze se, recimo, IrrigNET, servis zasnovan na ideji optimizacije procesa irigacije na osnovu informacija o kvalitetu zemljišta, trenutnim vremenskim uslovima i prognozi vremena, optimizuju proces irigacije. Još jedan od projekata je BeeWeb, koji ima za cilj da pomogne pčelarima na teritoriji Srbije da pronađu i transportuju svoje pčele na kvalitetnu lokaciju za vreme cvetanja.\nZa realizaciju FRACTALS projekta u Srbiji zaduženi su projektni partneri Razvojni Fond Autonomne Pokrajine Vojvodine, BioSens Institut Univerziteta u Novom Sadu i Vojvođanski IKT klaster.\nsreda, 15. Jul, 2015.\nBeeWeb nije ograničen na teritoriju Srbije. U pitanju je globalan problem koji pokušavamo da rešimo. Svakako će biti prvo testiran na ovim prostorima i na kulturama koje su specificne za ovo podneblje.


U BiH uhapšen odbegli pripadnik DAEŠ-a - 12.11.2016, Sputnik Srbija\nPripadnici državne policijske agencije za istrage i zaštitu SIPA uhapsili su, kako je saopšteno danas, u blizini Zenice u BiH odbeglog islamskog ekstremistu... 12.11.2016, Sputnik Srbija\n20:13 12.11.2016 (Osveženo: 03:39 26.08.2021)\nKako navodi SIPA u saopštenju, policija je Tutmića locirala i uhapsila u petak uveče, ali nije navedeno gde se u međuvremenu krio.\nPrilikom pretresa pronađeno je oružje s više komada municije, kao i dve ručne bombe.\nU saopštenju je navedeno da je Mehmed Tutmić (57) uz još 11 osoba optužen za organizovanje terorističke grupe i pridruživanje stranim paravojnim formacijama, prenosi Hina.\nPostupak koji se protiv Tutmića vodi pred Sudom BiH je 26. oktobra prošle godine razdvojen od ostalih optuženih jer je on u međuvremenu pobegao.\nNa ratištima Sirije, gde je i teško ranjen, nalazio se od jula 2013. do avgusta 2014. godine.\nU BiH je bio uhvaćen u akciji „Damask“ 2014. godine, ali je uspeo da pobegne.\nVlastima BiH je poručivao da se neće živ predati, a pretresom njegove kuće ranije je pronađeno dva kilograma plastičnog eksploziva, štapini, automatska puška, 1.000 metaka i jedan ručni raketni bacač, navodi Hina.


Nakon dve sezone Pirot gostuje Slobodi u Užicu u 15. kolu KLS – KK Pirot – Košarkaški Klub Pirot\nPublished on December 24th, 2020 | by admin\nNakon dve sezone Pirot gostuje Slobodi u Užicu u 15. kolu KLS\nU petak, 25. decembra 2020. od 17 časova u 15-om poslednjem kolu prvog dela sezona Košarkaške lige Srbije Pirot gostuje užičkoj Slobodi. Utakmica se igra bez prisustva publike ali uz direktan LIVE STREAM prenos na sajtu KK Pirot.\nPirot će ponovo gostovati Slobodi nakon dve sezone od kada su se Užičani vratili u prvi državni rang u kome se sa velikim uspehom takmiče igrajući ove sezone paralelno i ABA 2 ligu.\nSloboda predvođena trenerom Oliverom Popovićem je u poslednjih šest kola zabeležila isto toliko pobeda tako da je na predstojećoj utakmici apsolutni favorit, što svakako ekipu trenera Filipa Soceka neće pokolebati u nameri da pokaže sav potencijal koji je svakako iznad nivoa ostvarenih rezultata. Pirot je gotovo po pravilu pružao dobre partije u hali Veliki Park u Užicu, tako da će svakako i ovoga puta nastojati da se pokaže u dobrom svetlu i pokušati da iznenadi renomiranog rivala.\nKošarkaški zaljubljenici će utakmicu moći da isprate u direktnom LIVE STREAM prenosu na linku koji će biti postavljen na klupskom sajtu: www.kkpirot.com


RASTE IZVOZ SRPSKOG NAORUŽANJA\nRASTE IZVOZ SRPSKOG NAORUŽANJA\nEvo ko je među najvernijim kupcima...\n"Od ukupne proizvodnje, preko 90 procenata mi izvozimo što se tiče vojne opreme. Izvozimo mb svih kalibara, rb granata, rb raketa, sisteme za vazduhoplovstvo, podizvođača za Lastu", navodi Života Vučić iz "Prve petoletke - namenska" Trstenik, objavio je RTS.\n"'Nora' i 'Lazar' polako ulaze u sastav Vojske Srbije. Sistem 'Nora' smo prodali u nekoliko zamalja u svetu. Ono što je takođe značajno, jesu tehnološki prodori u oblasti raketne artiljerije, zatim vođenih raketa sistemi 'Alas'", ističe Lijaković.\nPrate se svetski trendovi, kažu u Ministarstvu odbrane. Kada je reč o glavnim projektima, isti su kao, na primer, u britanskoj vojsci, navodi RTS.\n"Tri ključna projekta njihove kopnene vojske za ovu godinu su komplet zaštitne balističke opreme za vojnika, zatim razne bezposadne platforme i treća ključna stvar je modernizovano vozilo za prevoz pešadije. Sva ta tri projekta i mi radimo", ukazuje načelnik Uprave za odbrambene tehnologije Ministarstva odbrane general-major Mladen Vuruna. On je istakao da su prema analizama, budžeti za opremanje u regionu prošle godine porasli 2,2 puta.\n"Projekti opremanja kapitalnim sistemima naoružanja rastu kao pečurke u okruženju i tiču se uglavnom vaudhoplovnih sistema. Lovci su, dakle, glavna tema u većini zemalja u okruženju, a zatim sistemi KOV, pre svega oklopna vozila točkaši. U tom smislu mi sledimo trendove", dodaje general-major dr Mladen Vuruna.


Napravite masku za lice za samo pet minuta! Ovo je idealna stvar za sve koji imaju problem sa proširenim porama - mediji.net\nNapravite masku za lice za samo pet minuta! Ovo je idealna stvar za sve koji imaju problem sa proširenim porama\nSastojci za ovu masku su manje-više oni koji su vam potrebni za zdrav doručak, tako da ih verovatno imate u kući. Ako vas muče proširene pore, ništa vas ne košta da probate\nDa li ste znali da med ima prirodna antibakterijska svojstva? Pošto je bogat antioksidansima, odlična je prevencija akni i podstiče regeneraciju tkiva.S druge strane, limunska kiselina koju sadrži pomoranža dobra je za blagi piling, a morska so će sprečiti da se smesa pokvari, tako da možete bezbrižno da je čuvate i van frižidera oko nedelju i po dana.\nmaska za licePreko 200 vesti\nU beogradskom naselju Kumodraž, u ulici Vojvode Stepe navodno se dogodilo silovanje u porodičnoj kući\nTortelini sa spanaćem i slaninom! Preukusan obrok koji svi obožavaju! /Video/\nRecept za brz ručak ili večeru koji će oduševiti sve\nMnoge žene ne mogu da prepoznaju simptome kada je u pitanju neki hormonalni disbalans. Važno je da obratite pažnju i osluškujete organizam kako bi se na vreme utvrdila tačna dijagnoza. Najčešća vrsta hormonalnog problema je sindorm policističnih jajnika. Kod ...


AMERIKA ŽELI DA SPREČI DA SE RUSIJA NAĐE U ZAGRLJAJU KINE: SAD mogu da obustave razmatranje pitanja ulaska Ukrajine u NATO | Novosti.rs\nKako navodi portal, SAD ne žele jačanje rusko-kineske saradnje i spremne su da idu na kompromis kako bi se sprečilo da se Rusija nađe u zagrljaju Kine.\n- To se može desiti samo u slučaju da Rusiji budu predloženi uslovi koji odgovaraju njenim nacionalnim interesima, uključujući zamrzavanje razmatranja pitanja članstva Ukrajine u EU i NATO - naglasio je autor materijala.\nPodsetimo, predsednik Rusije Vladimir Putin i američki lider DŽozef Bajden razgovarali su 16. juna u Ženevi. Tokom razgovora Bajden je predložio Putinu da razmisli, da li Rusija treba da poveća zavisnost od Kine. Kasnije je kineski list "Global tajms" objavio da Rusi smatraju poniženjem izjavu Bajdena da Peking vrši pritisak na Mosku.\nSAD Ukrajina Rusija NATO


Holandija ne želi Ukrajinu u EU - 14.09.2015, Sputnik Srbija\nInicijativa koju su pokrenuli holandska grupa aktivista i onlajn-blog na kom se okupljaju holandski građani da podrže referendum o pridruživanju Ukrajine... 14.09.2015, Sputnik Srbija\nvesti, svet, politika, evropa, ukrajina, evropska unija (eu)\n19:28 14.09.2015 (Osveženo: 13:45 11.10.2021)\nInicijativa koju su pokrenuli holandska grupa aktivista i onlajn-blog na kom se okupljaju holandski građani da podrže referendum o pridruživanju Ukrajine Evropskoj uniji dobija snagu; rezultati lokalnih javnih istraživanja pokazuju da 73 odsto Holanđana misli da će na kraju doći do pristupanja Ukrajine EU, ali ne žele da se to desi.\n„Geenstijl“ (Bez stila), aktivistički blog, pozvao je holandske građane da potpišu apel za raspisivanje referenduma o pridruživanju Ukrajine EU.\nAktivisti imaju koristi od novog demokratskog sredstva u Holandiji, koje omogućava građanima da pozovu na narodni referendum nedavno usvojeni zakon ili sporazum.\nOni su već skupili 150.000 od potrebnih 300.000 potpisa da bi mogli da ga dostave Izbornom savetu 28. septembra.\nRazlog što žele da glasaju za ulazak Ukrajine je kritika načina na koji se EU odnosi prema ruskom konfliktu sa Ukrajinom i sporazumu EU sa Ukrajinom, za koji smatraju da je „provokativan i predstavlja pretnju za dobrobit i nas i Ukrajinaca“.\nGrupa kaže da ako sindikat otvara granice sa zemljom koja je trenutno u ratu, to će značiti „otvorene granice sa ratnom zonom“.\nOsim toga, Sporazum je bio jedan od glavnih razloga za spor sa Rusijom i građanski rat koji je izbio na istoku Ukrajine.\n„Činjenica da je stav (predsednika) Putina prema nama štetan ne znači da je Kijev postao naš prijatelj“, prenose lokalni mediji reči aktiviste.\n„Mi šaljemo novac Ukrajini, ali izgleda da vlada nema kontrolu nad situacijom. U takvoj atmosferi bilo kakve reforme su osuđene na propast, i bez reformi nema smisla sporazum o pridruživanju.“\nMeđutim, čak i ako kampanja uspe i većina izglasa „ne“ na referendumu, rezultat će biti neobavezujuć za vlasti u zemlji koje i dalje mogu da ga drže na snazi.


Home Interventions For Your Health Ožiljci\nOžiljci na licu uzrokovani nestručnim tretiranjem akni\nOžiljke na licu, koji obično nastaju nestručnim tretiranjem akni, moguće je otkloniti metodom koja se zove dermoabrazija. Ona predstavlja mehaničko otklanjanje površnih slojeva kože specijalnim aparatom. Ovo otklanjanje je moguće vršiti do dubine na kojoj se nalazi germinativni sloj ćelija čija deoba omogućava ponovnu regeneraciju kože. To je donji sloj pokožice koji se nalazi uz krzno i aktivan je tokom celog života.\nU zavisnosti od dubine ožiljnih promena, nekada je potrebno, u cilju postizanja što boljih rezultata, ponavljati intervenciju.\nPored dermoabrazije, ožiljno izmenjenu kožu lica i vrata moguće je tretirati i hemijskim pilinzima (hemijska abrazija-nanošenje hemijskih supstanci koje izazivaju nekrozu i ljuštenje površinskog sloja kože), kada se u zavisnosti od ekstenzivnosti promena dobija postepeno poravnavanje gornje površine kože ili se zadovoljavajući estetski efekat dobija već nakon jednog tretmana.\nBez obzira za koju se metodu odlučite, u dogovoru sa hirurgom, važno je znati da se ovakve intervencije rade u poznu jesen, zimu ili rano proleće kako bi se izbegle eventualne fleke koje nastaju usled izlaganja sunčevom zračenju u neposrednom toku vršenja tretmana, tj.u periodu stvaranja mlade, nove kože.\nOžiljci kao posledica traumatske ozlede ili hirurške intervencije\nMnogobrojni su razlozi nastajanja ožiljaka. Oni se formiraju uvek na mestu gde je prekinut kontinuitet kože bez obzira da li se radi o posledici traumatske ozlede kože ili hirurške intervencije. Izgled ožiljačnog tkiva zavisi o načinu zarastanja; ivice rana mogu da se zatvore hirurškim putem ili da se nastali defekt zatvara spontano, prorastanjem novog tkiva koje premosti ranu i spoji njene ivice. Pored ovoga, konačni izgled ožiljka zavisi i od individualno nasleđene sposobnosti formiranja ožiljnog tkiva. Nekada su ožiljci tanki, meki u ravni kože i u koliko su dobro pozicionirani, ne predstavljaju nikakav estetski problem.\nPonekad organizam kao reakciju na potkožne resorptivne konce, samu traumu tkiva, stvara ružne hipertrofične ožiljke koji su iznad ravni kože i čija je baza uvek šira od vrha, a u najtežim slučajevima dolazi do formiranja ružnih, keloidnih ožiljaka koji rastu karfiolasto iznad ravni kože, mogu da budu bolni, pa čak u zavisnosti od lokalizacije, da stvaraju pored evidentnih estetskih i funkcionalne probleme.\nSvaki od ovih ožiljaka zahteva drugačiji tretman. Ožiljci se otklanjaju tako što se radi njihova hirurška ekscizija te se atraumatskim rukovanjem tkivom, tanjim koncima, pravilnim postavljanjem ožiljka u odnosu na dejstvo sila razvlačenja kože, kao i pozicioniranjem ožiljka u regiji gde nije vidljiv ili u neki prirodan kožni nabor pokuša da se njegova vidljivost svede na estetski prihvatljiv nivo.\nBitno veći problem predstavljaju keloidni ožiljci koji najčešće na ponovljenu hiruršku intervenciju stvaraju još ružnije ožiljno tkivo. Pokušaj njihovog uklanjanja svodi se na neposredno postooperativno ubrizgavanje kortikosteroidnih preparata ukoliko se očekuje da će organizam odreagovati na mestu intervencije. Neprekidnim nošenjem specijalnih silikonskih ploča u dužem vremenskom intervalu moguće ih je smanjiti ili eventualno izravnati sa nivoom kože.\nU neposrednom postooperativnom toku svakako ćemo Vam preporučiti i više različitih krema koje ubrzavaju maturaciju (sazrevanje) ožiljnog tkiva i omogućavaju da on dobije estetski prihvatljivu formu.


Hakovan Hacking Team, kompanija poznata po prodaji špijunskog softvera vlastima širom sveta | OZ I.T SOLUTIONS-BLOG\nHacking Team slovi za “korporativnog neprijatelja interneta”, kako je italijansku kompaniju označilafrancuska nevladina organizacija Reporteri bez granica, koja veruje da Hacking Team svoj sistem za daljinsku kontrolu nazvan DaVinci isporučuje autoritarnim režimima i vladama koje su poznate po nepoštovanju ljudskih prava i slobode medija.\nHacking Team je napravio dve klasične greše u bezbednosti – jedna je korišćenje jednostavnih lozinki a druga upotreba istih lozinki za različite naloge, kažu stručnjaci. Kompanija kao što je Hacking Team nema opravdanja za ovakve greške. Iako se u ovom trenutku ne zna kako je napadač (ili više njih) uspeo da upadne u sisteme kompanije, slabe lozinke koje se nalaze u procurelim dokumentima ukazuju da je taktika hakera mogla biti i jednostavni brute-force napad.\nStručnjaci kažu da je Hacking Team napravio još jednu grešku – kompanija nije primetila kako 400Gb podataka napušta njihove sisteme. Kompanija koja je specijalizovana za maliciozne programe i nadzor morala bi da koncentriše svoju odbranu na taj segment, jer je to ono što drugi rade da bi detektovali njihove alate. Hacking Team je morao da očekuje da se njihovi alati mogu koristiti protiv njih.\nPrevious Post:Lažna aplikacija BatteryBot Pro povučena sa Google Play


Žena u napadu u bolnici ubila dva policajca – Nadlanu.com\nŽena u napadu u bolnici ubila dva policajca\nBERLIN, 20. septembra 2010. (Beta) – U Katoličkoj bolnici u gradu Lorahu u južnoj saveznoj pokrajini Baden-Virtemberg u nedelju uveče su najmanje dve osobe poginule kada je jedna posetiteljka bolnice nasumice počela da puca iz automatskog oružja.\nKako je saopštila policija, poginuo je najpre policajac koji se privatno nalazio u bolnici, dok je još jedan policajac teško ranjen kada su na lice mesta stigle specijalne jedinice.\nPrema navodima policije, njeni pripadnici ubili su ženu kada je na njih otvorila vatru. Policija joše nema informacije o mogućim povređenima grđanima, a nadležne vlasti nisu saopštile ni identitet napadačice niti moguće motive za napad.\nPolicija još nije uspela da razjasni ni da li je napad u bolnici u vezi sa eksplozijom koja se petnaestak minuta pre njega dogodila u kući preko puta bolničkog ulaza, a u kojoj su pognule dve osobe.\nSKANDAL NA ŠVAJCARSKOJ TELEVIZIJI: Novinar u programu branio fudbalere svoje zemlje i…


Ambasada SAD uputila poziv vlastima: Izvještaji o napadima na novinare su zabrinjavajući - Portal 072info\nAmbasada SAD u BiH uputila je poziv vlastima u BiH da kreiraju okruženje u kojem novinari mogu neometano raditi svoj posao.\n– Detaljno pratimo situaciju i pozivamo vlasti da stvore okruženje u kojem novinari mogu raditi svoj posao poručuju iz Ambasade SAD.\n– U ovim teškim vremenima, pandemija stvara dodatni stres novinarima i medijskim kućama koji i dalje predano rade svoj posao. Skorašnji izvještaji o verbalim napadima na novinare i njihovom zadržavanju od strane policije dok su obavljali svoje zadatke, prijetnjama i pritiscima zbog njihovog istraživanja slučajeva korupcije, diskreditiranjima novinara i napadima na osnovu njihovog etničkog porijekla ili spola, sajber i politički motiviranim napadima na njih su zaista zabrinjavajući i ostavljaju efekat hlađenja novinara od profesije. Detaljno pratimo situaciju i pozivamo vlasti da stvore okruženje u kojem novinari mogu raditi svoj posao – objavljeno je na Twitteru Ambasade SAD u BiH.\nPrethodni članakZavršne pripreme Oružanih snaga BiH za bilateralnu vježbu “Brzi odgovor 21”\nSljedeći članakParlament FBiH za 70.000 KM kupio Audi A4, predsjedavajući Mirsad Zaimović ga ne želi


Sakašvili pravi sajt „Mirotvorac“ za Porošenkove pristalice - 04.02.2018, Sputnik Srbija\nSakašvili pravi sajt „Mirotvorac“ za Porošenkove pristalice\nBivši predsednik Gruzije i bivši guverner Odeske oblasti Mihail Sakašvili izjavio je da namerava da napravi sopstvenu verziju skandalozno poznatog sajta... 04.02.2018, Sputnik Srbija\nevropa, vesti, svet, ukrajina, kijev, mihail sakašvili\n21:44 04.02.2018 (Osveženo: 22:46 04.02.2018)\n© Sputnik / Stringer / Uđi u foto-galerijuBivši guverner Odeske oblasti Mihail Sakašvili na mitingu u Kijevu\nBivši predsednik Gruzije i bivši guverner Odeske oblasti Mihail Sakašvili izjavio je da namerava da napravi sopstvenu verziju skandalozno poznatog sajta „Mirotvorac“ za poslanike Vrhovne rade, prenosi ukrajinski portal „Strana“.\nStotine ljudi na maršu za impičment Porošenka\n4 Februar 2018, 13:48\nGovoreći pred svojim pristalicama na Evropskom trgu u centru Kijeva u nedelju, Sakašvili je predložio da se napravi spisak poslanika Vrhovne rade koji nisu želeli da glasaju za ostavku predsednika zemlje Petra Porošenka, objave njihove adrese i ode do njih „na razgovor“.\nNa akciji koju je organizovao Sakašvili prisustvovalo je oko dve i po hiljade ljudi. Bivši predsednik Gruzije pozvao je Porošenka da siđe sa mesta predsednika i obećao da do 18. februara, kada bi trebalo da se održi još jedan marš njegovih pristalica u Kijevu, objavi sastav alternativne vlade Ukrajine i deset potencijalnih predsedničkih kandidata.\nSajt „Mirotvorac“ poznat je po skandaloznim publikacijama u kojima objavljuje podatke novinara, dobrovoljaca iz samoproglašenih DNR i LNR i ostalih građana koji se nazivaju „izdajnicima domovine“. U proleće 2016. godine „Mirotvorac“ je objavio spisak novinara, uključujući i stranih, koji su dobili akreditaciju DNR i LNR, gde su navedene njihove adrese, nakon čega su neki pripadnici medija počeli da dobijaju pretnje. U bazi podataka sajta takođe se nalaze informacije o nekoliko ruskih kulturnih poslenika. Na spisku se nakon prelaska ukrajinske granice u septembru prošle godine našao i sâm Sakašvili.


POTPISANI UGOVORI O DODJELI BUDŽETSKIH SREDSTAVA\nProtokole su u ime Muslimanskog dobrotvornog društva „Merhamet“ – Regionalni odbor Sarajevo potpisali direktor odbora Munib Bujak, odnosno u ime Crvenog križa Kantona Sarajevo sekretar udruženja Enaida Višo.\nPotpisanim protokolima će Općina Centar izdvojiti po 5.000 KM za pomoć u radu javnih kuhinja ova dva humanitarna udruženja.\n–Sama pandemija koronavirusa je ostavila traga i na budžet Općine Centar, međutim mi smo svjesni koliko znači pomoć našem najugroženijem stanovništvu. Stoga smo u budžetu osigurali finansijska sredstva za transfere neprofitnim karitativnim organizacijama za rad javnih kuhinja u vrijeme proglašenog stanja nesreće u iznosu od 80.000 KM. Od navedenog iznosa do sada smo u tri kruga podjele rasporedili 55.000 KM za pomenutu namjenu. Nama su također tokom pandemije veliku pomoć pružili volonteri Crvenog križa koji su radili dezinfekciju i mjerenje temperature stranaka koji su dolazili u zgradu Općine Centar, izjavio je Ajnadžić.\nPredstavnici organizacija su se zahvalili načelniku Ajnadžiću i Općini Centar za dosadašnju podršku njihovom radu.\nOsim navedene dvije humanitarne organizacije ovu vrstu pomoći od Općine Centar je dobila i Narodna kuhinja „Stari Grad“ u čije ime je upraviteljica Zilha Šeta potpisala protokol nešto ranije.


SBB je konstanta na političkoj i državnoj sceni Bosne i Hercegovine i to nije nikakva novost. Uostalom, već dva mjeseca dešavaju se unutarstranački izbori.\nOvakvih fotografija proteklih mjeseci nije nedostajalo diljem BiH i one dokazuju novi kvalitet SBB-a – nema više potrebe da Fahrudin Radončić ide na skupove kako bi sale bile pune!\nI članovi već poražene mafijaško-pravosudne hobotnice su mislili da će se Avaz ili SBB ugasiti ako ja ne dodjem pet dana na posao. Skoro tri mjeseca mog političkog pritvora i fizičke izolacije, kada je Avaz normalno izlazio i funkcionirao kao veliki medij, a i SBB je sačuvao stablilnost, razbio im je tu ludoriju u koju su sami sebe ubijedili.\nOni nisu htjeli da vjeruju da mene u Avazu, osim strateško konsultantski, nema već desetak godina. I da je moj plan i bio da izgradim moćnu instituciju koja će bez mene uspješno funkcionirati i koja će me, naravno, na kraju nadživjeti.\nIskreno me raduje da se mojom taktičkom samoizolacijom iz unutarstranačkih izbora to sada pokazuje i sa SBB-om. Zato me dolazak blizu 600 delegata na Skupštini u Tuzli čini iskreno sretnim. #SBB\nJavni oglas za prijem u radni odnos, JU “Centar za socijalni rad“ Zivinice, objavljen u “Dnevnom listu”, 29.11. 2019. godine


Održana sjednica Komisije za obrazovanje i nauku Skupštine TK - inPortal\n3rd Juli 2020 3rd Juli 2020 iNPortal\tkomisija, obrazovanje, tk\nSjednicu je održala Komisija za obrazovanje i nauku Skupštine Tuzlanskog kantona. Usvojeni su prijedlog Zakona o osnivanju Osnovne muzičke škole u Gračanici i prijedlog Zakona o izmjeni Zakona o srednjem obrazovanju i odgoju.\nČlanovi Komisije za obrazovanje i nauku Skupštine Tuzlasnkog kantona jednoglasno su usvojili prijedlog Zakona o osnivanju Osnovne Muzičke škole u Gračanici. Ova školaska ustanova sa radom bi trebala početi 1. septembra 2020. godine.\n“Smatramo da je to jedan iskorak u odnosu na postojeće stanje, a u isto vrijeme zahvalnost Skupštine i Vlade TK, kao i Ministarstva obrazovanja i nauke prema gradu Gračanica za sve ono što su u prethodnom periodu učinila za BiH i TK” kazao je predsjednik Komisije Midhat Čaušević.\n“Dešavalo se da imate čovjeka koji je radio na poslovima nastavnika ili pedagoga u osnovnoj školi, sa dugogodišnjim iskustvom, koji na konkurs za direktora srednje škole nije mogao aplicirati zato što je Zakonom o srednjem obrazovanju isključivo rečeno da direktor srednje škole može biti osoba koja ima 5 godina radnog iskustva u srednjoj školi”, navodi Čaušević.\n(Preuzeto: RTV TK)\n← SVI KAŽU DA TREBA PITI VODU S LIMUNOM SVAKO JUTRO, A NIKO NE ZNA OVO: Dobro Razmislite, NISMO NI SLUTILI\nNI KOŽA MALIŠANA NE PODNOSI RAZVOD RODITELJA →


U kovid objektima KC Niš hospitalizovano je ukupno 43 pacijenata, četvoro više nego juče, od kojih je kod 29 pacijenata, među kojima nema dece, potvrđen kovid-19, navedeno je na sajtu te zdravstvene ustanove.\nU toku jučerašnjeg dana bilo je smešteno 24 kovid pacijenata, petoro manje nego danas.\nOd ukupnog broja hospitalizovanih jedan je priključen na aparat za veštačku ventilaciju i nalazi se u jako teškom opštem stanju.\nU Zdravstvenom centru Leskovac u kovid bolnici trenutno je hospitalizovano troje pacijenata, a kod jednog je potvrđen kovid-19.\nU tri kovid bolnice u Zdravstvenom centru Vranje ukupno su hospitalizovana 33 pacijenta, od kojih je kod 16 pacijenata, među kojima nema dece, potvrđen virus.\nNa Infektivnom odeljenju Opšte bolnice "Dr Aleksa Savić" u Prokuplju hospitalizovano je šestoro pacijenata, od kojih je troje pozitivno na kovid-19 i ima srednje-tešku kliničku sliku, rekao je za Tanjug načelnik Topličkog okruga Zlatan Miljković.\nU toku jučerašnjeg dana u prokupačkoj bolnici bio je hospitalizovan pacijent manje.\nMiljković je naveo i da je na kiseoničkoj potpori na Infektivnom odeljenju troje pacijenata i da nije bilo pacijenata koji su juče poslati na dalje lečenje u Klinički centar Niš.\nProkupačka bolnica, osim pacijenata iz Prokuplja, prima pacijente i iz opština Blace, Kuršumlija i Žitorađa, koji pripadaju Topličkom okrugu.\nU Prokuplju je od juče na snazi vanredna situacija zbog opasnosti od širenja infekcije virusom korona.\nU KC Niš PREMINULE DVE OSOBE od posledica korna virusa, 242 hospitalizovano\nU KC Niš 31 pacijent, na kućnom lečenju 36 osoba


Lični rekord Šarića, tripl-dabl Hardena u pobedi nad šampionom - Sportskacentrala.com\nLični rekord Šarića, tripl-dabl Hardena u pobedi nad šampionom13.03.2017 09:43hKošarkaši Hjustona savladali su Klivlend, a Džejms Harden je ostvario 16. tripl-dabl u sezoni. Harden je postigao 38 poena, uz 10 skokova i 11 asistencija, Anderson je ubacio 16, a Beverli i Gordon po 13 poena. LeBron Džejms je bio najefikasniji kod Klivlenda sa 30 poena, 7 skokova i 5 asistencija, dok je Kajri Irving ubacio 28 uz 8 asistencija. Portland se oporavio nakon poraza od Vašingtona u poslednjoj sekundi trijumfom u Finiksu. Demijen Lilard je 28 od svojih 39 poena postigao u prvom poluvremenu, MekKolum je dodao 26, a Nurkić je ostvario dabl-dabl od 12 poena i 11 skokova. Kod Finiksa je ponovo bio najbolji Devin Buker sa 28 poena. Boston je bio ubedljiv protiv Čikaga, a kao i na većini utakmica ove sezone lider je ponovo bio Ajzeja Tomas sa 22 poena. Bredli je ubacio 17, a Smart i Horford po 12 poena. Kod Čikaga Robin Lopez je bio najefikasniji sa 13 poena. Bruklin je savladao Njujork i ostvario prvu pobedu pred svojim navijačima u 2017. godini. Bruk Lopez je bio najefikasniji kod Netsa sa 25 poena, Holis-Džeferson i Buker su postigli po 14, dok je u poraženom timu Karmelo Entoni postigao 27 poena. Indijana je nanela Majamiju jedan od retkih poraza u poslednje vreme, zahvaljujući Polu Džordžu koji je postigao 28 poena uz 10 skokova. Tarner je ubacio 15, a kod Majamija Vajtsajd je uz 26 poena imao i 21 skok, a Vejters je postigao 20. Filadelfija je savladala LA Lejkerse, a Dario Šarić je sa 29 poena postavio novi lični rekord u NBA ligi. Hrvatski reprezentativac je za tri poena šutirao 3/7, za dva 7/13, a imao je i 7 skokova, 5 asistencija, 2 ukradene lopte i 1 blokadu. Okafor je dodao 23, Timoti Luvavu 18, dok je u poraženom timu Klarkson ubacio 30 poena, a Rendl 21. Boston - Čikago 100:80


Održana Osnivačka skupština Bosanskog kulturnog centra - Kozarac.ba\nU Prijedoru je juče održana Osnivačka skupština Bosanskog kulturnog centra. Učesnici skupštine razmatrali su osnivački akt i statut, a imenovani su i organi udruženja, čiji je osnovni cilj očuvanje, promocija i razvoj kulturnog života naroda Bosne i Hercegovine, rekao je Sanel Jakupović, član Inicijativnog odbora za osnivanje Bosanskog kulturnog centra.\n-Cilj je interakcija naroda Bosne i Hercegovine sa drugim narodima i njihovim kulturama. Kroz naše programske aktivnosti u budućem periodu ćemo pokušati da taj stepen kulturne promocije unaprijedimo – dodao je Jakupović.\nU Bosni i Hercegovini mnogo je negativne energije, a Bosanski kulturni centar trebao bi da okupi ljude koji će raditi na promociji pozitivnih stvari, smatra Enes Hašić, koji je izabran za potpredsjednika Skupštine ovog udruženja.\n-Ovo bi trebalo biti mjesto na kojem će se pričati o dobrim stvarima, o budućnosti mladih. Mene raduje da je ovdje jako puno mladih i nadam se da će oni prepoznati potrebu da se druže, da razgovaraju, da se i ne slažu, ali da nađu odgovore na vlastitu budućnost na ovim prostorima – izjavio je Hašić.\nOsnivačkoj skupštini Bosanskog kulturnog centra prisustvovali su i predstavnici domaćeg i stranog diplomatskog kora. Inicijativa za osnivanje pomenutog udruženja pokrenuta je u januaru ove godine.


Kuburović najavila žalbu na odluku Suda u Hagu o izručenju dvoje radikala - Društvo - Dnevni list Danas\nPočetna » Društvo » Kuburović najavila žalbu na odluku Suda u Hagu o izručenju dvoje radikala\n1Piše: Beta 24. maja 2019. 12.17 Izmenjeno: 25. maja 2019. 04.01\nOna je ocenila da je „licemerno“ od Haga da kaže da svedoci ne smeju da se pojave u Beogradu i da radikalima mora da se sudi u Hagu.\n„To nije zahtev Tužilaštva već zahtev suda. Sudska odluka je juče stigla u Ministarstvo pravde. Srbija ima pravo žalbe, ona će to osporiti“, kazala je Kuburović a prenela televizija Hepi.\nOna je izrazila očekivanje da će izveštaj glavnog tužioca Mehanizma za krivične sudove u Hagu Serža Bramerca o saradnji Srbije sa tom institucijom biti „pozitivniji“.\n„Bramerc dva puta godišnje posećuje Srbiju. Ovog puta nemamo strah od toga da Srbija ne saradjuje sa Hagom, naprotiv, ističe se da Srbija saradjuje. Ono što je bitno i što se stalno potencira je da ne postoji dovoljno regionalna saradnja i tu je uvek moj sukob sa tužiocem jer mi ne znamo na koga se to odnosi mada je činjenica da ta saradnja ne funkcioniše sa Hrvatskom“, kazala je ministarka.\nHag, nela kuburovicBeograd\n24. maja 2019. u 13.43\nMinistrica pripravnica, sama protiv sviju …


21.10.2020 / 10:36 BiH - Skaka - Muslić\n- Današnji sastanak je početak naše intenzivnije saradnje. Turistička zajednica Kantona Sarajevo će pružiti podršku organizaciji javnog dočeka Nove godine u uslovima koje diktira pandemija COVID-19 - kazao je.\n- Tradicionalni doček Nove godine otkazuju mnoge svjetske metropole. Prethodne četiri godine je na ulicama bh. prijestolnice za vrijeme novogodišnjih praznika vladala euforična atmosfera, sa gostima iz cijelog regiona, ali i Evrope i svijeta. Aktuelna gradska administracija učinit će sve da i u ovim uslovima pronađe modalitet i opravda slogan da je Sarajevo, novogodišnji centar regiona - dodao je Skaka, saopćeno je iz Turističke zajednice KS.


Vučić i Belozjorov o novim projektima i investicijama - Studio B\nVučić i Belozjorov o novim projektima i investicijama Tanjug\nObjavljeno: 24.12.2018. 14:02 Izmenjeno: 25.12.2018. 10:27\nPrilikom realizacije svih budućih projekata Ruskih železnica u Srbiji, posebna pažnja mora se posvetiti bezbednosti kako se ne bi ponovili incidenti iz prethodnog perioda, istakao predsednik Vučić u razgovoru sa generalnim direktorom i\npredsednikom uprave Ruskih železnica.\nVučić sastao se sa generalnim direktorom i predsednikom uprave Ruskih železnica Olegom Belozjorovom sa kojim je razgovarao o projektima za dalji razvoj i unapređenje železničke infrastrukture u Srbiji.\nZahvalivši Belozjorovu na prethodnom angažovanju i posvećenosti Ruskih železnica relizaciji do sada ugovorenih projekata, Vučić je naglasio da se prilikom realizacije svih budućih projekata, imajući u vidu činjenicu da Ruske železnice slove za najbezbednije u svetu, posebna pažnja mora posvetiti bezbednosti kako se ne bi ponovili incidenti iz prethodnog perioda.\nGlavna tema razgovora bile su dve investicije od strateškog značaja za Republiku Srbiju, a to su Dispečerski centar, kojim bi bila uspostavljena bolja organizacija i pun nadzor nad celokupnim železničkim saobraćajem u Srbiji, i projekat potpune rekonstrukcije železničke pruge Valjevo-Vrbnica, za koji je dogovorena izrada projektne dokumentacije, na osnovu koje će biti određen rok za početak radova.\nBelozjorov je istakao da su Ruske železnice jedna od vodećih kompanija u svetu u ovoj oblasti, o čemu svedoče i postignuti rezultati.\nRuske železnice su u 2018. godini prevezle rekordan broj putnika, čak 1.152.000.000, a odličnim poslovnim rezultatima doprineo je i završetak jednog od najkomlikovanijih infrastrukturnih projekata – železničkog prstena oko Moskve.


Tramp: Zašto su toliko sigurni u hakovanje ako nisu pregledali servere - Sputnjik Srbija\n01:37 26 Septembar 2020\n10:51 06.01.2017 Preuzmite kraći link\nNovoizabrani predsednik SAD Donald Tramp izjavio je da sumnja u tvrdnje američke Demokratske partije da je Rusija hakovala njene servere, u svetlu izveštaja koji otkrivaju da Federalni biro za istraživanje (FBI) nije pretražio kompjutere.\nDolazeći predsednik odgovorio je na jučerašnje izveštaje zamenika direktora za komunikacije Nacionalnog komiteta Demokratske partije Erika Vokera, koji je priznao da FBI nikada nije podneo zahtev za nezavisni pristup kompjuterskim serverima DNC-a tokom istrage prošlogodišnjnih navodnih hakerskih napada koje su kompromitovale partiju uoči predsedničkih izbora. FBI je navodno za ovo angažovao „Kraudstrajk“, privatnu kompaniju koja je i ranije iznosila navode protiv Rusije.\nU četvrtak je direktor Nacionalne obaveštajne službe Džejms Kleper ponovo potvrdio stav američkih obaveštajaca o ukazivanju na Rusiju kao krivca za napade.\n— Michael Rivero (@WRH_Mike_Rivero) December 23, 2016\nU sredu je Tramp stao na stranu osnivača „Vikiliksa“ Džulijena Asanža protiv tvrdnji obaveštajne zajednice, ponavljajući Asanžovu tvrdnju da mu Rusija nije pružila informacije koje je „Vikiliks“ objavio tokom izbora.\nRuski zvaničnici nazvali su američke optužbe apsurdnim i usmerenim na skretanje pažnje američke javnosti sa otkrivanja korupcije i drugih hitnih domaćih problema.\nAmerika stavila veo tajne na „ruske“ sajber napade\nTramp ne veruje da Rusija stoji iza hakerskih napada\nhakerski napadi, ruski hakeri, FBI, Donald Tramp


Od početka godine u stečaj otišlo 353 preduzeća – Bankar.me\nOd početka godine u stečaj otišlo 353 preduzeća\nNovember 3, 2016 CRNA GORA, PLANETA, POSAO I KARIJERA, SVE VIJESTI Leave a comment\nOd početka ove godine, zaključno sa oktobrom, stečajni postupak je otvoren nad 353 društva, naveli su iz Privrednog suda, u kojem je predsjednik Blažo Jovanić, odgovarajući na pitanja “Dana”.\nNa predlog osnivača, stečaj je uveden u 339 preduzeća, dok je u svega 18 kompanija stečaj uveden na zahtjev povjerilaca.\nNije bilo zahtjeva za otvaranje stečajnih postupaka od strane Poreske uprave Crne Gore navedeno je u odgovorima Privrednog suda, koji su objavljeni na sajtu te institucije, ali nijesu dostavljeni novinaru. Broj preduzeća koja su od početka godine otišla u stečaj manji je u odnosu na isti period prošle godine, kada je za deset mjeseci stečaj uveden u ukupno 418 privrednih društava.\nU 2014. godini, stečaj je uveden u čak 630 preduzeća, a taj broj je uvećan za 213 privrednih društava u odnosu na 2013. godinu.\nPrema podacima koji su objavljeni u konačnom izvještaju o kontrolnoj reviziji “Efikasnost Poreske uprave u sprovođenju mjera naplate poreskog duga” koji je uradila Državna revizorska institucija, ukupan poreski dug preduzeća u stečaju iznosi 139,62 miliona eura, od čega se na Arnovni dug odnosi 117,32 miliona, a na kamate 22,3 miliona.\nDRI konstatuje da je kod dužnika, kod kojih je pokrenut stečajni ili likvidacioni postupak, dug često nenaplativ, a da sudski postupci traju više godina.\nKontrolnom revizijom je konstatovano da postoji mogućnost zloupotrebe člana 24 a Zakona o privrednim društvima, kao i mogućnost zloupotrebe instituta stečaja, odnosno Zakona o stečaju, u smislu da je uočena česta pojava kod poreskih obveznika koji su u stečaju da osnivaju novu firmu navedeno je u izvještaju DRI.\nTakođe, navode da i Privredna komora ukazuje na činjenicu da više privrednih društava istog osnivača imaju i isto lice kao izvršnog direktora, te su sugerisali sprovođenje prioritetnih mjera za sprečavanje zloupotreba u toj oblasti.\nDRI konstatuje da je potrebno razmotriti cjelishodnost pokretanja procedure donošenja Zakona o privremenom ograničenju prava obavljanja privrednih i drugih djelatnosti. Navode i da kod poreskih obveznika, koji ne posjeduju imovinu, ne postoji mogućnost naplate potraživanja.\n– Radi se o dijelu teško naplativog, ili potpuno nenaplativog duga od preduzeća koja se nalaze na crnoj listi Poreske uprave, jer se, nakon prodaje imovine preduzeća u stečaju, u najvećem broju slučajeva jedva isplate potraživanja radnika, obično u minimalnim iznosima, dok država, čija se potraživanja svrstavaju u drugi isplatni red, kao i povjerioci iz trećeg isplatnog reda i manjinski akcionari, najčešće ne uspijevaju da naplate potraživanja, zbog nedostatka novca, navodi DRI.\nEkonomski analitičar Siniša Lekić istakao je da se iz dosadašnjih iskustava može zaključiti da je stečaj jedna vrsta bježanja od obaveza koje imaju osnivači preduzeća.\n– Nije novost da osnivači i vlasnici firmi pribjegavaju institutu stečaja, pri čemu dugovi koje je to preduzeće napravilo ostaju, a oni osnivaju novo preduzeće, na svoje ili nečije drugo ime i nastavljaju sa radom. To za posledicu ima veliku nelikvidnost u privredi, rekao je on.\nPOJMOVIpreduzeca u stecaju stečaj firmi zakon o stečaju\nPrevious Montenegro berza: Promet u oktobru 3,2 miliona\nSljedeći Kanada zove 300.000 ekonomskih migranata


Savet razmatrao zahteve za povećanje bezbednosti u saobraćaju -\nSavet razmatrao zahteve za povećanje bezbednosti u saobraćaju\n21.06.2017. Redakcija Društvo Ostavi komentar\nSednica Saveta za bezbednost saobraćaja na putevima opštine Aleksinac održana je juče, a članovi saveta ovom prilikom razmatrali su desetak tačaka koje su u vezi sa zahtevima građana i institucija za podizanje bezbednosti saobraćaja, ali i sa odobravanjem parking mesta.\nSavet je odlučio da se u Ulici Momčila Popovića, od bolnice do raskrsnice sa starim autoputem postave stubići duž desnog trotoara, a kada je reč o svernim ogledalima, komisija saveta će obići raskrsnice za koje su dobili zahteve od građana i odluku doneti na narednoj sednici.\nNa ovoj sednici saveta članovi su se proglasili nenadležnim za davanje parking mesta preduzećima i ustanovama. Na kraju sednice odlučeno je da se kao i svake godine raspišu javne nabavke za prsluke koji se dele prvacima početkom školske godine i rotacionih svetala koja se dele poljoprivrednicima.\nPrevious Post:Džudistima pet medalja i šest plasmana\nNext Post:Komunalna preduzeća sa suficitom u budžetu


Vlada pozajmljuje bankama 40 miliona bez kamate kako bi podržale privredu - Volim Podgoricu\nPočetna/Najčitanije/Vlada pozajmljuje bankama 40 miliona bez kamate kako bi podržale privredu\nVlada pozajmljuje bankama 40 miliona bez kamate kako bi podržale privredu\nVlada Crne Gore potpisaće sledeće sedmice ugovore sa bankama o pozajmici od ukupno 40 miliona eura kako bi banke podržale privredu u okviru paketa mjera podrške privredi za drugi kvartal.\nVlada je, kako se navodi u saopštenju Ministarstva ekonomije, obezbijedila kreditnu podršku mikro, malim i srednjim preduzećima (MMSP), kako bi se povećala likvidnosti privrede i smanjio negativni uticaj COVID 19 na ekonomiju.\n“Druga faza ove podrške, vrijedna 40 miliona eura realizuje se kroz aranžman između Vlade i Razvojne banke Savjeta Evrope (CEB) a u cilju obezbjeđenja sredstava za kreditiranje privrede pod povoljnijim uslovima. Sredstva će se plasirati posredstvom komercijalnih banaka. Nakon realizacije ove tranše od 40 miliona eura, postoji mogućnost obezbjeđivanja dodatnih 30 miliona eura podrške. Projekat će se realizovati na način što će Ministarstvo ekonomskog razvoja i Ministarstvo finansija i socijalnog staranja, iz prethodno pomenutog kreditnog aranžmana, bankama kroz “transferni zajam” obezbijediti sredstva za kreditiranje MMSP”, navodi se u saopštenju.\nSredstva su najmijenjena za podršku likvidnosti, ali i investicijama, a da će bankama biti proslijeđena bez obaveze plaćanja kamate, te se na taj način kako tvrde stvaraju preduslovi da krajnji korisnici dobiju značajno povoljnije uslove finansiranja, čime se kako navode stvara osnov za oporavak privrede.\n“Kako bi se realizovala gore pomenuta sredstva, ministri ekonomskog razvoja i finansija i socijalnog staranja Jakov Milatović i Milojko Spajić, će već naredne sedmice u ime Vlade zaključiti sa svakom bankom pojedinačno Ugovor o saradnji na sprovođenju socio-ekonomskih mjera kojim se definišu svi uslovi pod kojima će sredstva biti ustupljena krajnjim korisnicima. Vlada Crne Gore je osluškujući potrebe privrede krenula u sveobuhvatnu podršku iskazanu kroz mjere za prvi, a potom i drugi kvartal, te će i na ovaj način dugoročno podržati razvoj naše privrede koja se i dalje oporavlja od posljedica krize uzrokovane pandemijom”, zaključuje se u saopštenju MEK.\nNovac je obezbijedila bivša Vlada, rebalansom prošlogodišnjeg budžeta kod CEB-a.\nbanke privreda Vlada\nDodjeljene košnice polaznicima Škole pčelarstva


Projekat “Sport u školama”: Za bolju nastavu treba 26 profesora fizičkog Projekat "Sport u školama": Za bolju nastavu treba 26 profesora fizičkog\nProjekat “Sport u školama”: Za bolju nastavu treba 26 profesora fizičkog\nObjavljeno: 10. 7. 2018 u 09:41h\n15. 02. 2019. | 13:46\nSanacija gradskih ulica: Snijeg i niske temperature oštetile puteve\nGrad Banjaluka pozvao je nezaposlene profesore fizičkog vaspitanja da se prijave za rad sa osnovcima u okviru projekta “Sport u školama”, i tako steknu uslove za polaganje stručnog ispita.\n“U nekim većim školama trebaće možda i po dva profesora, imamo obezbijeđen novac u budžetu za njihov rad, a Grad će im omogućiti poslije i da polažu stručni ispit. Vjerujemo da će ovo mnogo koristiti nezaposlenim profesorima, učenicima, i sportu uopšte”, rekli su u Odjeljenju za omladinu, sport i zdravlje.\n“Treba im iskustvo kao i u svakoj drugoj profesiji, ali profesori su sigurno dobro edukovani za rad sa djecom nakon što završe fakultet. Ovakav projekat je veliki plus i veliki pomak, mislim da se puno više radi i pažnje sportu posvećuje u gradu nego što to radi Ministarstvo porodice, omladine i sporta RS”, smatra Ognjen Glamočanin iz Udruženja.\n“Bez obzira koliko se priča da su naši profesori nezaposleni, ova struka je izuzetno tražena, svi oni rade kao personalni treneri, fitnes i aerobik instruktori, treneri u klubovima, s tim da su i dalje na Birou. Želimo i sami da ovaj projekat uspije, ali mišljenja smo da ipak neće sve ići tako lako i da nema toliko nezaposlenih profesora koji bi radili u školama, pogotovo što je to volonterski projekat za minimalnu naknadu”, ističe prodekan za nastavu Radenko Dobraš.\n“Nama po fitnes kabinetima i klubovima sada rade i ljudi koji su neosposobljeni, nemaju nikakav formalan dokument ili imaju licencu koja se dobije za nekoliko mjeseci. Zakon traži da, pogotovo sa mladim uzrastima do 16 godina, ne može raditi neko ko nema formalno obrazovanje, ali toga se niko ne pridržava”, zaključuje Dobraš.\n“Naša ranija istraživanja pokazuju da nam neka djeca u 5. razredu osnovne imaju i po 90 kilograma, o motoričkim sposobnostima da i ne govorimo, jer fizičke aktivnosti ne samo nastavne, nego i druge, praktično i nema u tim uzrastima”, ističu na Fakultetu fizičkog vaspitanja.


NA SJEDNICI GLAVNOG ODBORA SOCIJALISTIČKE PARTIJE ISKLJUČENA TRI ČLANA | Hayat.ba\nNA SJEDNICI GLAVNOG ODBORA SOCIJALISTIČKE PARTIJE ISKLJUČENA TRI ČLANA\nNa današnjoj sjednici Glavnog odbora Socijalističke partije održanoj u Doboju, potvrđena je odluka predsjednika Petra Đokića za isključenje tri člana ove stranke Gorana Selaka, Maksima Skoke i Milenka Savanovića.\nSjednica Glavnog odbora je održana nakon što je predsjednik Đokić isključio iz stranke predsjednika Gradskog odbora u Banjoj Luci Gorana Selaka, šefa Kluba poslanika u Narodnoj skupštini RS-a Maksima Skoku i bivšeg ministra Milenka Savanovića.\nSkoko je rekao novinarima u Doboju da će uložiti žalbu na ovu odluku jer je, kako je naveo, Glavni odbor sazvan mimo Statuta partije. On je rekao da će u Narodnoj skupštini Republike Srpske nastaviti da djeluje kao predsjednik Kluba poslanika SP do konačne odluke statutarne komisije o isključenju, prenosi RTRS.\nPrema njegovim riječima, Klub poslanika SP u NSRS čini petoro od ukupno njih sedmoro.


Prezentaciono-sigurnosni sistem ProductInfo\nProductInfo je prezentaciono-sigurnosni sistem najnovije generacije baziran na kombinaciji najmodernije RFID tehnologije i poslednjim dostignućima multimedijalnog predstavljanja proizvoda. Namenjen je unapređenju prezentacije elektronskih proizvoda malih gabarita u okviru prodajnog i izložbenog prostora.\nProductInfo omogućava slobodno razgledanje proizvoda od strane kupaca, informacionu podršku kupcu u odsustvu prodajnog osoblja i zaštitu od krađe.\nDigital Car Show je interaktivni sistem koji koristi najmoderniju prezentacionu tehnologiju za atraktivno interaktivno prikazivanje novih modela automobila.\nKljučne komponente sistema su Cisco Digital Media Player, veliki monitori visoke rezolucije (LCD ili plazma), brzi bežični digitalni link koji omogućava prenos multimedijalnog sadržaja u realnom vremenu i korisnička aplikacija. Digital Car Show sistem dostupan je u dve verzije - standardnoj i naprednoj.\nBrojač prolazaka People Counter\nPeople counter je sistem za praćenje broja prolazaka baziran na jednostavnom i pouzdanom uređaju za brojanje prolazaka i namenski razvijenom softveru. Sistemom upravlja kontrolna jedinica koja podržava jedan do dva para detektora prolaska. Ukoliko se radi o lancu prodajnih objekata, geografski razuđenih, sve lokacije mogu se nadgledati sa jedne tačke. Softverski paket, koji je deo sistema, generiše brojne izveštaj, naglašavajući statistiku prolazaka u definisanom vremenskom okviru (sat, dan, mesec).\nDnevno nocni trezor izveden je tako da omogucuje jednostavno i lako deponovanje i predaju novca u trezor poslovne banke u svakom trenutku u toku 24 h.\nOvaj trezor (eDNT) ugraduje se tako da je dostupan korisnicima, nezavisno od toga da li je u toku radno vreme poslovne banke.\nSistem za obeležavanje i pronalaženje medicinskih epruveta unutar kasete


Lideri EU na Brdu kod Kranja - Kazaljka\nNaslovna/Novo/Globus/Lideri EU na Brdu kod Kranja\nLideri EU na Brdu kod Kranja\nKako je najavljeno iz Evropske komisije, sastanak na vrhu sastojaće se od plenarne sednice, posle koje će uslediti sednica lidera EU i zemalja regiona.\nkazaljka Send an email 05.10.2021.\nBRDO KOD KRANJA, 05. oktobar 2021.(FoNet) – Lideri država članica Evropske unije (EU) okupiće se večeras na Brdu kod Kranja na neformalnoj večeri, uoči samita EU – Zapadni Balkan, ali glavne teme kojima će se baviti tokom radne večere biće na dnevnom redu sastanka Evropskog saveta 21. i 22. oktobra.\nPredsednici i premijeri država članica EU razgovaraće o situaciji u Avganistanu, odnosima sa Kinom, ali i tenzijima između Francuske i Sjedinjenih Američkih Država.\nKako prenose mediji, na samitu EU – Zapadni Balkan učestvuje premijer Španije Pedro Sančez, ali pošto zvanični Madrid ne priznaje nezavisnost Kosova, tamo neće biti simbola Kosova.\nSamit EU – Zapadni Balkan je prošle godine održan putem videokonferencije zbog pandemije, a 2018. godine, tadašnji premijer Španije Marijano Rahoj nije prisustvovao samitu zbog učešća Kosova.\nZbog toga neće biti zastava ili simbola bilo koje zemlje, a uobičajeni znakovi postavljeni na sto koji zauzima svaki od učesnika sadržaće njihova imena, ali bez navođenja bilo kakvog položaja, poput predsednika ili premijera.\nZajedno sa Španijom, četiri druge zemlje EU koje ne priznaju Kosovo su Grčka, Rumunija, Kipar i Slovačka.\nKako prenose mediji, Španija podržava proširenje EU na zemlje Zapadnog Balkana, ali španska vlada pojašnjava da ovonedeljni samit se ne održava da se govori o mogućnosti članstva, već o odnosima Evropske unije sa ovim zemljama.\nSastanku EU – Zapadni Balkan predsedavaće predsednik Saveta EU Šarl Mišel koji će zajedno sa predsednicom Evropske komisije Ursulom fon de Lajen zastupati EU.\nNa sednici će preovladavati teme poput ponovnog potvrđivanja evropske perspektive Zapadnog Balkana koja je, kako se navodi, u zajedničkom strateškom interesu i zajednički je strateški izbor.\nLideri će razgovarati o razvoju saradnje i društveno-ekonomskom oporavku regiona u kontekstu aktuelne pandemije korona virusa.\nTema sastanka će biti i sprovođenje Ekonomskog investicionog plana, u kojem se utvrđuje opsežan paket ulaganja i kojim će se ostvariti takozvana zelena agenda, kao i mogućnost saradnje u političkim i bezbednosnim pitanjima od zajedničkog interesa.\nKako je najavljeno, tokom plenarne sednice čelnicima će se pridružiti predstavnici Evropske investicione banke, Evropske banke za obnovu i razvoj, Svetske banke i Saveta za regionalnu saradnju.\nOčekuje se da će na kraju sastanka lideri EU usvojiti izjavu, a šestorka iz regiona biće pozvana da je podrži.\nBračnom paru po 40 godina robije\nViše od 200 radikalnih Jevreja ušlo u kompleks Al-Akse\nTurski Crveni polumjesec tokom ramazana pomogao 14,7 miliona ljudi


Maja Nikolić isprozivala Nevenu Božović: Ulazimo u finale ako padne krv na sceni – Tračara\nNa nedavno održanom nacionalnom izboru za ovogodišnjeg predstavnika Srbije na Evroviziji pobedila je pop pevačica Nevena Božović s pesmom Kruna, za koju je sama napisala muziku i tekst.\nNjen trijumf podelio je javno mnjenje – i dok neki smatraju da će Srbiju dostojno predstaviti na najvećem muzičkom festivalu na svetu, drugi smatraju da je njen odlazak u Izrael, gde će biti održana Evrovizija, čist promašaj. Ovog stava je i pop pevačica Maja Nikolić.\n“Mislim da ćemo, nažalost, opet sa ovogodišnjom predstavnicom biti 26. ili možda nećemo ni ući u finale. Devojka je kantautor – Nevena je lepa, slatka je, lepo peva, već je predstavljala Srbiju na Evroviziji sa grupom “Moje 3″ i bila je upravo 26. ili 27… Ne, čak mislim da nisu ušli ni u finale! Ja želim Neveni ove godine da bar uđe u finale, ali ova pesma je nedovršena, fali joj pola refrena i mislim da je bilo mnogo boljih izvođača i pevača,” iskrena je bila pevačica u Kontraviziji, gde je javno pohvalila svoje favorite s ovogodišnjeg izbora za predstavnika Srbije na ovom festivalu.\n“Saška Janković je imala neprevaziđeno dobru pesmu i to je jako dobro izvela, to je odlična pesma. Ivan Kurtić, pobednik “Pinkovih zvezda”, koji ubija kako peva! Dženan, moj drug… A vrlo prijatno su me iznenadili Ivana i “Wonder Strings”, priznala je Maja.\n“Navijam da Srbija bude barem u prvih deset, ali mislim da sa ovom pesmom nećemo ništa dobro da uradimo. Jedino ako na sceni bude mnogo lavova, tigrova, ako padne neka krv na sceni… Jer pesma nije toliko grandiozna, nije ni blizu Bojane Stamenov, koja je razbila,” rekla je Maja i za kraj dodala: “Mi navijamo za Srbiju, ne navijamo za Nevenu.”\nPoslušajte pesmu koja će predstavljati Srbiju:\nmaja nikolić, nevena božović\nPrevPrethodna vestNegujte se kao Adriana: 3 beauty tajne Viktorijinog anđela\nNaredna vestJordyn Woods objavila prvu fotografiju nakon preljubničkog skandalaNext


Šta je to generacija zatvorenog prostora? – V deo\nU prethodnim člancima smo se bavili kako to zatvoreni prostor, tj. sedenje za računarom ili mobilnim telefonom utiče na psihičko zdravlje deteta. Sada ćemo objasniti kako to deluje na fizički razvoj.U periodu odrastanja, formira se skeletni i mišićni siste...\nUsled sve češćeg provođenja vremena u svojoj sobi, između četiri zida i pred računarom, vaše dete će postati povučeno, asocijalno, nesigurno među vršnjacima u realnom životu, jer to više neće biti virtuelno okruženje u kome se ono oseća sigurno, zaštićeno ...\nŠta je to generacija zatvorenog prostora? – III deo\nPošto smo u prethodnim delovima tekstova razjasnili pojam generacije zatvorenog prostora, sada ćemo se pozabaviti koje su posledice ako vaše dete živi na ovaj način.Ovo je tako opširna tema, jer se radi i o psihičkom i o fizičkom zdravlju mlade osobe. Kren...\nŠta je to generacija zatvorenog prostora? – II deo\nU prethodnom delu smo samo načeli ovu veoma ozbiljnu temu. Generacije zatvorenog prostora su sadašnja deca koja radije biraju virtuelne prijatelje nego one realne, stvarne i prave. Više vole da skupljalju lajkove na Fejsbuku i Instagramu, nego da uživo raz...\nŠta je to generacija zatvorenog prostora? – I deo\nMožda ste već negde čuli za ovaj termin ali niste sigurni tačno šta on znači.Naime, radi se o tome da su nekada davno, pre možda 20-30 godina, deca imala običaj da sve svoje slobodno vreme provode napolju, igrajući se najrazličitijih igara. Tada neki poseb...\nMoje dete ne želi na treninge – šta da radim?\nAko je vaše mišljenje da je gimnastika dobar izbor za vaše dete, onda bi trebalo da napravite prvi korak i da ga odvedete na prvi, probni trening, koji je besplatan.Čak i deca koja su sasvim nezainteresovana za sport i fizičke aktivnosti, kada vide drugu d...\nKoje su sve opasnosti ako dete previše sedi za kompjuterom?\nSvi smo svesni da živimo u vremenu elektronske komunikacije, i da su kompjuter, tablet i mobilni telefon veoma zanimljivi deci, pre svega zbog društvenih mreža.Međutim, sedeći način života nije zdrav ni za jednu osobu, a ponajviše šteti najmlađima kojima s...\nDa li su gimnastičari po pravili niski?\nČesto čujemo pitanja od mnogo roditelja da li je neko nepisano pravilo da gimnastičari budu niže građe?Odgovor je – ne, gimnatičari ne moraju da budu niski, postoji mnogo mladića i devojaka koji su vrlo visoki, ali je ipak činjenica da niži ljudi imaju jed...\nDa li su gimnastičari najlepše građeni sportisti?\nČinjenica je da sport najbolje utiče na to kako će se razvijati telo mlade osobe, naročito ako se sa treniranjem krene u najranijem detinjstvu, na primer, oko četvrte godine života, što se smatra idealnim tajmingom. Kod fudbalera, primetićete da su im naro...\nRoditelji današnjih klinaca su bili generacija „otvorenog prostora“, ako možemo tako da se izrazimo, jer su svaki slobodan trenutak, kada se završi škola i kada se urade domaći zadaci, provodili napolju.Boravak u prirodi i na igralištima, automatski znači...\nZbog čega je virtuelni svet koban za decu?\nVirtuelni svet automatski znači i otuđenost, tj. prestanak pravih, stvarnih, realnih, živih kontakata i povlačenje. Ovakva deca stvaraju veliki broj FB i IG prijatelja, a da u pravom životu nemaju nijednog.Tu postoje posledice koje su na mentalnom, dakle p...\nŠta smo dobili razvojem tehnologije a šta izgubili?\nDefinitivno, internet je doneo mnogo lepih stvari, kako za odrasle ljude, tako i za decu, ali kao što i svaka medalja ima dve strane, tako je i ovde slučaj.Zbog interneta se mnoge osobe povlače u virtuelni svet, iza monitora i ekrana raznih uređaja, izbega...\nSedeći način života znači upravo to – provođenje većeg dela dana (ako ne i čitavog dana) u sedećem položaju, za kompjuterom ili u lejzi begu, pri čemu ne postoji fizička aktivnost. Svi znamo koliko je pokret bitan za sve ljude, a posebno za decu, koja se n...\nŠta ispričati detetu da bi lakše prihvatilo treninge?\nMože se dogoditi da je vaše dete sasvim nezainteresovano za bavljenje sportom, a vi toliko želite da ga izvučete iz kuće i uključite među vršnjake, te da ga pokrenete na aktivnost kako bi se pravilno razvijalo i raslo.Jedna od priča jeste da detetu objasni...\nSportska gimnastika i socijalne veštine\nOpšte je poznato da je druženje sa vršnjacima neophodno, da bi se jedno dete razvilo u zdravu mladu osobu, a da introvertnost svakako vodi osobinama koje ne bismo poželeli kod svog deteta.Sport upravo tome i služi – da deca upoznaju nove drugare, i da se s...\nSportska gimnastika i samopouzdanje kod dece\nVerovatno u životu ne postoji ništa važnije nego što je rad na sopstvenom samopouzdanju. Jer, ako čovek nema veru u sebe i svoje sposobnosti, onda i ona znanja i veštine koje poseduje, neće moći da prikaže drugima i tako da postigne određeni uspeh. A za ti...\nSportska gimnastika i jačanje volje\nU životu, za sve što radimo, potrebna nam je volja. Bezvoljna osoba neće imati uspeha ni na jednom planu, a neko ko se trudi i ko je uporan, te bezbroj puta pokušava da nešto uradi, svakako će na kraju i uspeti u tome.Upravo nas tome uči sportska gimnastik...\nKako je bilo nekada, a kako je sada?\nKada su tate i mame sadašnjih klinaca i tinejdžera bili u njihovim godinama, po pitanju fizičkih aktivnosti, sve je bilo mnogo drugačije. Tada nisu postojali računari, tableti, mobilni telefoni i internet, kao ni Sony Playstation, tako da se moralo izaći i...\nKako da znam da je sportska gimnastika pravi izbor za moje dete?\nU pravu ste – ne znate dok ne probate i dok ne saznate sve informacije vezane za ovu sportsku disciplinu.Naime, sportska gimnastika se nalazi u osnovi svih sportova, jer svaki trening, bilo da je u pitanju fudbal, košarka, rukomet, odbojka, ili tenis, zapo...\nDa li sportsku gimnastiku treniraju i devojčice?\nIzmeđu sportske i ritmičke gimnastike postoji jedna razlika, veoma bitna, a to je da sportsku gimnastiku treniraju svi, dok se ritmičkom bave samo devojčice.Devojčice se često odlučuju da postanu ritmičarke zbog toga što ovaj sport prati muzika (što nije č...


Mihajlović: Nisam razgovarala sa Nikolićem o 'državnom udaru'\nIzvor: Prva.rs, 27.Nov.2015, 17:12\nMihajlović: Nisam razgovarala sa Nikolićem o "državnom udaru"\nNa pitanje novinara da li je tema bila državni udar, kako su preneli neki mediji, i da prokomentariše izjavu predsednika Nikolića:"Rušite mojim sinovima vikendice, ali ostavite kuće sirotinji", ona je rekla da je juče imala konstruktivan razgovor sa Nikolićem povodom te izjave, kao i da je možda do tog razgovora trebalo da dođe i ranije.\n"Nema povlašećenih ni u jednom zakonu koje ova vlada usvojila", rekla je Mihajlović u Klubu poslanika.\nOna je rekla da je predsednik Nikolić >> Pročitaj celu vest na sajtu Prva.rs << potpisao Zakon o ozakonjenju bespravnih objekata, kao i izmene i dopune zakona o premeru i katastru.\n"Zakon se primenjuje i u tom smislu nema povlašćenih", naglasila je ministarka.\nMihajlović je kazala da je sa Nikolićem razgovarala i o autoputu Kragujevac-Batočina gde još nije završena jedna deonica, iako je davno započeta gradnja i taj autoput više puta otvaran, i najavila da će se gradnja nastaviti u 2016. godini.\n"Od naredne godine taj projekat se nalazi u Ministarstvu građevinarstva, saobraćaja i infrastrukture. Jedna deonica mora da se završi i za to je već izdvojen novac", rekla je Mihajlović i dodala da će autoput Kragujevac-Batočina možda biti završen već do kraja 2016. godine.\nMihajlović je najavila da će od 1. januara početi elektronsko izdavanje građevinskih dozvola i pozvala gradove i opštine da se na vreme pripreme, pošto neće biti pomeranja roka.\nMihajlović je na sastanku sa predstavnicima više od 100 gradova i opština u Klubu poslanika, rekla da će uvođenje elektronskih građevinski dozvola biti nastavak primene Zakona o planiranju i izgradnji, koji je donet krajem 2014. godine, što će dodatno poboljšati mesto Srbije na listi Svetske banke o uslovima poslovanja.\n"Zakon o planiranju i izgradnji je zaživao i gradovi i opštine za manje od mesec dana izdaju građevinske dozvole", rekla je Mihajlović dodajući da je to bio prvi korak i da sada loknalne samouprave treba da uvedu i elektronske građevinske dozvole.\nMinistarka je rekla da je to pitanje dobro rešeno, na primer, u Hrvatskoj gde je predviđeno raspuštanje skupština opština ukoliko opština ne donese plansku dokumentaciju.\nMihajlović je, takođe, preporučila gradovima i opštinama da obezbede građevinske inspektore, s obzirom da pojedine nemaju nijednog inspektora za građevinarstvo.\nOna je kazala da zabrana zapošljavanja ne može da bude izgovor i da mogu među postojećim zaposlenima u opštini i komunalnim preduzećema da pronađu ljude koje će obučiti za posao građevinskog inspektora.\n"Ne možemo ništa da sprovedemo bez građevinskih inspektora", istakla je Mihajlović.\nOna je rekla da pojedine zemlje u okruženju imaju sistem za elektronsko izdavanje građevinskih dozvola i da ne vidi nijedan razlog zašto i Srbiji to ne bi primenila.\nČlan UO NALED-a i generalni direktor Meser tehnogasa Ernst Bode je rekao da je uvođenje elektronskih građevinskih dozvola dobra vest za sve investitore u Srbiji.\n"Reforma procesa izdavanja građevinskih dozvola je najvažnija reforma za privlačenje investicija u Srbiju", kazao je Bode dodajući da će uvođenje elektronskih dozvola privredno osnažiti gradove i opštine i doprineti otvaranju novih radnih mesta.\nOn je kazao da je NALED od početka bio uključen u reformu izdavanja građevinskih dozvola i da je ta organizacija sa svojim partnerima obezbedila donaciju od 400.000 evra za izradu softvera za sistem elektronskog izdavanja građevinskih dozvola.\n"Kao strani investitor sam zadovoljan, jer će elektronske dozvole ubrzati otvaranje fabrika u Srbiji", naglasio je Bode.\nDirektor USAID Projekta za bolje uslove poslovanja Džo Lauter je, takođe, čestitao vladi na uspešnoj reformi u toj važnoj oblasti dodajući da se se u građevinskom sektoru već vide rezultati.\n"Kada budu uvedene elektronske dozvole drastično će biti unapređen ceo sistem", naglasio je Lauter.\nKoordinator GIZ Otvorenog regionalnog fonda za Srbiju Zorica Bilićje rekla da je u toku obuka 60 trenera koji će obučavati zaposlene u lokalnim samoupravama u Srbiji za uvođenje sistema elektronskog izdavanja građevinskih dozvola.\nBilić je istakla da je Makedonija uspešno uvela taj sistem i da je sada zbog toga među vodećim zemljama na listi Svetske banke po uslovima poslovanja.\nPredstavnicim gradova i opština je u Klubu poslanika predstavljen softver za izdavanje elektronskih građevinskih dozvola.


Iran u Haagu tužio SAD zbog ekonomskih sankcija – Biznis.ba\nIran u Haagu tužio SAD zbog ekonomskih sankcija\nobjavljeno 17. jul 2018. u 10:17\nIran je podnio tužbu protiv SAD-a pred Međunarodnim krivičnim sudom (MKS) u Haagu zbog ponovnog uvođenja ekonomskih sankcija, saopštilo je danas iransko Ministarstvo inostranih poslova.\n“Tužba je podnijeta 16. jula i predata je pisarnici Suda”, navodi se u saopštenju i dodaje da je cilj tužbe da SAD odgovaraju za “ponovno nezakonito uvođenje jednostranih sankcija Iranu”.\nZarif je rekao da se tužba odnosi na američko kršenje međunarodnih obaveza posebno prema američko-iranskom dogovoru o prijateljstvu iz 1955. godine. Taj dogovor je u nekoliko navrata ranije pomenut u sporovima između Teherana i Washingtona pred MKS-om.\nIran i SAD nemaju diplomatske odnose od 1980. godine, prenosi Beta.\nAmerički predsjednik Donald Trump izjavio je 8. maja ove godine da se njegova zemlja povlači iz nuklearnog sporazuma koji su 2015. sa Iranom postigle šest velikih sila – SAD, Rusija, Kina, Velika Britanija, Francuska i Njemačka.\nTrump je pored povlačenja iz sporazuma najavio i ponovno uvođenje sankcija Iranu, koje bi po fazama trebalo da počnu da se primjenjuju od avgusta.


Albanija priznaje Huan Guaida za privremenog predsednika Venecuele, poručio je premijer Edi Rama.\nOn je to napisao u poruci na Tviteru.\n- U ime naroda Albanije, želim da Guaida i hrabri narod Venecuele uspeju da eliminišu nelegalne sile koje su uništile tu zemlju - napisao je Rama.\nVenecijanski lider Nikolas Maduro prekinuo je odnose sa SAD, nakon što je Vašington podržao lidera opozicije Huan Guaida za privremenog predsednika.\nGuaido se u sredu proglasio predsednikom Venecuele tokom masovnih antivladinih protesta.\nLondon ODBIO DA PREDA Maduru zlato koje je u britanskom trezoru: Gvaido je predsednik Venecuele


O islamu, nauci i budućnosti - Centar za napredne studije\nKrajem aprila 2015. godine Centar za napredne studije je objavio zbirku eseja autora Ziauddina Sardara pod nazivom O islamu, nauci i budućnosti u prijevodu Azre Mulović i Mirze Sarajkića.\nOva knjiga predstavlja izbor Sardarovih tekstova, gdje se prilikom sastavljanja vodilo računa o tome da odabrani tekstovi, koliko je to moguće, odslikavaju njegov opus, odnosno njegova glavna interesovanja. U tome smislu, Ahmet Alibašić i Mirza Sarajkić, koji su vršili odabir tekstova, opredijelili su se za tekstove iz onih oblasti kojima se ovaj autor bavi u najznačajnijoj mjeri, a to su: islam, znanje i nauka, postmoderni svijet, transkulturalizam, identitet i budućnost.\nOvdje donosimo nazive poglavlja i tekstova odabranih za ovu kompilaciju:\nPonovno čitanje života poslanika Muhammeda\nŠerijat kao metodologija rješavanja problema\nReformističke ideje i muslimanski intelektualci: zahtjevi stvarnog svijeta\nII ZNANJE I NAUKA\nIzmeđu dva učitelja: Kur’an ili nauka?\nMuslimani i filozofija nauke\nDewey odlazi: ideje o klasifikaciji znanja\nNaučni ratovi: jedno postkolonijalno tumačenje\nIII POSTMODERNI SVIJET, TRANSKULTURALIZAM, IDENTITET I BUDUĆNOST\nTotalni opoziv: vanzemaljci, drugi i amnezija u postmodernoj misli\nProblem studija budućnosti\nŠta podrazumijevamo pod islamskim budućnostima?\nUpravljanje raznolikošću: identitet i prava u multikulturnoj Evropi\nPublikacija, također, sadrži i popis originalnih naslova tekstova koji su uvršteni u ovu knjigu zajedno sa izvorima iz kojih su tekstovi preuzeti. Kao uvod uvršten je tekst Ehsana Masooda “The Ambiguous Intellectual“ koji je prethodno objavljen kao uvodni tekst za izbor Sardarovih tekstova How Do You Know?: Reading Ziauddin Sardar on Islam, Science and Cultural Relations (2006).\nKnjigu u cjelosti u PDF formatu možete preuzeti OVDJE.


I Turska na beogradskim izborima - Dosta je bilo\nI Turska na beogradskim izborima\n„Turci odoše odavde posle 500 godina, tucanikom, na konjima i magarcima… Vratiće se uskoro asfaltnim putevima, u luksuznim automobilima…“ Ovim rečima su na kompjuterskim društvenim mrežama propraćeni najnovija poseta srpskog predsednika Aleksandra Vučića Turskoj i razgovori koje je vodio sa tamošnjim šefom države Redžepom Tajipom Erdoganom.\nReklo bi se, jedno od onih putovanja koja šire razumevanje između dve države i njenih naroda, unapređuje saradnju. Ali u kontekstu predstojećih stranačkih izbora u Beogradu koje Vučićeva Srpska napredna stranka već doživljava kao plebiscit, odlazak u Istanbul poprima specifičnu težinu. I to ne samo za žitelje srpske prestonice, već i za Srbe uopšte. Posebno one sa druge strane Drine, u Republici Srpskoj.\nKao što je nedavno od premijerke Ane Brnabić, a za sopstvene predizborne potrebe, „oteo“ posetu japanskog premijera Šinza Abea, sličan manevar Vučić je izveo i kada je reč o turskom predsedniku. S tim što je u ovom drugom slučaju barem zadovoljen protokolarni nivo. Mnogo toga je obećano, najavljeno, potvrđeno… I sve za sitne pare. Ali u situaciji kada na svaki način morate da „pogurate“ stranačke kolege u Beogradu koji se baš i nisu dokazali ličnim autoritetom, znanjem i poštenjem, svaka slamka je dobrodošla. Zato na izbornim plakatima SNS-a i nema nikoga drugog do njenog vođe.\nOno što se najglasnije čulo tokom razgovora u Istanbulu su obećanja o otvaranju u Srbiji mnoštva proizvodnih pogona i najava dinamičnijeg dolaska investitora iz Turske. Za početak, pominje se najmanje 2.500 novih radnih mesta. Nešto tiše se dodaje da je reč o tekstilnoj industriji koja je Turcima posebno interesantna, ali u kojoj su, kako nas iskustvo uči, plate radnika, mahom žena, ubedljivo najniže a uslovi rada najteži.\nJoš tiše se pominje da poslovanje „džina sa Bosfora“ često odudara od principa kojima se vodi Evropska unija, a u koju se kunu i Vučić i njegovi sledbenici. Jedan od tih principa svakako je – poštovanje ljudskih prava. Turska je prečesto na meti kritičara upravo zbog otvorenog totalitarizma koji praktikuje. Ni Srbiji nije lako: kritike iz Brisela zbog prečestog kršenja tih istih ljudskih prava, likvidacije uglednih političara, maltretiranja novinara, bahatosti i samovolje noslica vlasti nisu ništa manje. Podsetimo, Poglavlje 23. u pristupnim pregovorima sa EU, a koje se bavi upravo ovim pitanjem, jedna je od glavnih kočnica našeg ulaska u evropsko društvo. Zato se nameće dilema: Da li su onih obećanih novih 2.500 radnih mesta i sve što je nabrojano zaista „korak ka EU“, ili je zaobilaženje evropskih vrednosti jedini način da Srbija opstane i posle beogradskih izbora\nAli nije to sva muka. Naime, ko je u Istanbulu vodio glavnu reč, a kome je dozvoljeno tek da klima glavom moglo se videti iz činjenice da je suretu Vučića i Erdogana prisustvovao i Bakir Izetbegović, član predsedništva Bosne i Hercegovine. Kakva je sudbina određena ovom prilikom za bivšu centralnu jugoslovensku republiku niko ne saopštava. Iako je jasno da pomenuta trojka ni o čemu drugom nije imala šta da razgovara. Pri tome, Izetbegovićevo gostovanje bi se moglo oceniti kao – poluprivatno, jer on ne samo da za razgovore nije imao mandat, već o tome nije ni obavestio ostale članove predsedništva. Ipak, nije propustio da ushićeno izjavi kako bi se trojni susret u Turskoj mogao pokazati kao – istorijski.\nPosle svega rečenog nameće se slutnja da su za Aleksandra Vučića beogradski izbori toliko važni da je spreman zarad njh da žrtvuje mnogo toga u Srbiji, ali i srpski narod u BiH. Možda je zaista tako…\nPiše: Slobodan Samardžija\nOznakeAleksandar Vučić Gradski izbori Naslovna-traka Naslovna-centar Turska\nIntervju Saše Radulovića i Boška Obradovića za Espreso


U BiH stižu 154 miliona KM - Kozarac.ba\nU BiH stižu 154 miliona KM\nVijeće ministara BiH očekuje da bi prva tranša novca od Međunarodnog monetarnog fonda trebalo da bude doznačena BiH u petak, nakon što Izvršni odbor MMF-a u srijedu odobri novi prošireni aranžman za BiH.\nOvo je zaključeno na vanrednoj sjednici Vijeća ministara BiH oržanoj u utorak, na kojoj je donesena odluka o povlačenju prve tranše proširenog aranažmana MMF-a u iznosu od 154.155.170 KM. Vijeće ministara ovlastilo je Vjekoslava Bevandu, ministra finansija i trezora, da izda promisornu notu i sprovede potrebne aktivnosti iz svoje nadležnosti za povlačenje prve tranše. Od sredstava prve tranše, dvije trećine alocirano je za budžet Federacije BiH, a jedna trećina za budžet Republike Srpske, saopšteno je iz VM. “Ovaj novac je podrška budžetima i u te svrhe će biti i korišten”, kazali su “Nezavisnim” iz Ureda premijera Federacije BiH. Od toga RS će dobiti 51,4 milion KM, a FBiH 102,7 miliona KM. Otplatu duga obavljaće entiteti u skladu s važećim zakonskim propisima.\nNovi produženi aranžman za BiH vrijedan je ukupno 1.077.030.789 KM i biće odobravan u tranšama u periodu od tri godine. Iz Ministarstva finasija i trezora ističu da je sjednica Vijeća ministara održana kako bi sve bilo spremno kada MMF u srijedu donese odluku o puštanju prve tranše kredita. Ministarstvo finansija i trezora pripremilo je sve tehničke detalje i preduzelo sve aktivnosti u saradnji sa Centralnom bankom BiH kako bi odmah bila uplaćena prva tranša. Francisko Prodi, rezidentni predstavnik MMF-a u BiH, rekao je juče za medije u BiH da će danas Odbor izvršnih direktora MMF-a najvjerovatnije odobriti kreditni aranžman BiH vrijedan 1,1 milijardu KM, a da će prva tranša biti uplaćena u narednim danima. Zoran Tegletija, ministar finansija RS, kazao je juče da očekuje od izvršnih direktora MMF-a zaključivanje aranžmana. On je istakao da se sve budžetske obaveze RS izvršavaju u skladu s operativnim planom potrošnje. “Ukoliko sredstva planirana budžetom budu doznačena do kraja godine, očekujemo stabilizaciju u izvršenju budžeta, te isplatu sredstava čija isplata je prolongirana tokom tekuće budžetske godine”, kaže Tegeltija. Kao što je poznato, novi zajam dizajniran je tako da previše ne optereti budžete u budućnosti. Radi se o kreditu s kamatom od 1,05 posto i grejs periodom od četiri godine, dok je otplatni period šest godina. Zauzvrat, bh. vlasti obećale su MMF-u set opsežnih reformi u čijem su žarištu one strukturalne prirode, koje bi trebalo da omoguće snažniji zamah privatnom sektoru. Ovo je, kako su ranije govorili iz kabineta entitetskih premijera, najpovoljniji kreditni aranžman, grejs period je četiri i po godine, otplata 12 jednakih polugodišnjih rata. Zbog postavljenih uvjeta, ekonomisti vjeruju da će ovaj put sredstva biti utrošena i na provedbu reformi, a ne samo krpljenje budžetskog deficita. Vjekoslav Domljan, ekonomski analitičar, ističe da je nemoguće znati na šta će biti potrošen kredit MMF-a dok on ne bude realizovan. Naglašava da je ovaj prošireni aranžman MMF-a dosad najpovoljniji jer je kamatna stopa manja od bruto društvenog dohotka, koji je ove godine u BiH porastao za tri posto. Međutim, upozorava da u BiH nije povoljna ekonomska situacija sve dok bruto društveni dohodak ne bude povećan za bar sedam posto. “Pozitivno je to što će ovaj aranžman biti na duži period, pa će BiH imati vremena da malo odahne i bavi se reformama”, rekao je Domljan. Zoran Pavlović, ekonomski analitičar, ističe da se ovaj put radi o aranžmanu koji je bolje kvalitete i koji će tražiti od vlada u BiH da praktično dokažu da su zaista uradile ono što je nužno na stvaranju bolje poslovne klime. Dodaje da će ova prva tranša vjerovatno biti iskorištena za krpljenje budžeta, jer su velika dugovanja prema budžetskim korisnicima u oba entiteta.


Uskoro bašta u srcu grada - Domaćinska kuća\nKuća » Najave » Uskoro bašta u srcu grada\nIlustracija: Sa sajma hortikulture, foto: Sajam\nPod sloganom “Bašta u srcu grada” u hali 3 i na otvorenom prostoru Beogradskog sajma, od srede 17. do subote 20. juna 2020. god. odvijaće se najmirisnija manifestacija – 25. Međunarodni sajam hortikulture BeoPlantFair.\nPodrazumeva se da je ulaz za posetioce u “Baštu u srcu grada” na Beogradskom sajmu, za ovu priliku, besplatan. Čekamo vas da potvrdimo da smo posle svega zadržali zdrav duh i osećaj za lepo, toliko potrebno da bismo mogli da nastavimo dalje!\nPrevPrethodnaInsekticidi koji se obično koriste za suzbijanje pivaca\nSledećaOsigurajte svoje useveNext\nDvodnevni poljoprivredni sajam Agrosirm je u Sremskoj Mitrovici svečano otvorio ministar poljoprivrede Branislav Nedimović. Agrosirm


Sledi raskid koalicije sa SDP-om – Studio B\nSledi raskid koalicije sa SDP-om\nObjavljeno: 03.03.2016. 12:12 Izmenjeno: 03.03.2016. 12:12\nOdluka Predsedništva vladajuće Demokratske partije socijalista da formalno predloži Glavnom odboru raskid koalicije sa Socijaldemokratskom partijom ubrzaće proces prekompozicije i raščišćavanja političke scene na lokalnom nivou, piše podgorička Pobjeda.\nPrema saznanjima ovog podgoričkog dnevnika, u narednom periodu realno je očekivati smenu kadrova SDP-a sa funkcija u lokalnim upravama Pljevalja, Bijelog Polja i Nikšića, ali i Podgorice gde su DPS i Brajovićeve Socijaldemokrate već potpisale koalicioni sporazum, ali su pojedini funkcioneri SDP-a i dalje na funkcijama.\nPosle Krivokapićevog glasanja protiv vlade Mila Đukanovića i nastavka otvorenih napada lidera SDP-a, ne samo na DPS, već i na dosadašnje rezultate koalicione vlasti, Đukanović je rešio da održi obećanje dato još početkom februara: nakon definitivnog razlaza sa SDP u Skupštini Crne Gore, počinje obračun na lokalnom nivou.\nIzvori Pobjede navode da je zbog zaoštravanja odnosa na relaciji Bošnjačka stranka – Ranko Krivokapić moguć i raskid saveza te dve stranke u Plavu i Rožajama, gde te dve partije drže vlast bez učešća DPS-a.\n„Zbog stavova Ranka Krivokapića prema manjinskim strankama, u prvom redu Bošnjačke stranke, sasvim je realno očekivati razlaz te dve stranke i na lokalnom nivou“, rekao je izvor Pobjede, podsećajući da su poslanici BS-a potpisali inicijativu za smenu Krivokapića.\nDrugi izvor tog lista je kazao da je realno nakon smene Ranka Krivokapića ubrzo očekivati smene i razrešenja kadrova SDP-a u državnoj upravi i upravnim odborima javnih preduzeća, ali samo pod uslovom da nisu izabrani putem javnog konkursa jer bi se u tom slučaju kršio zakon.\n„Najmanje što očekujemo da predstavnici SDP-a koji su izabrani putem javnog konkursa podnesu ostavke jer je njihova partija i formalno izašla iz vlasti“, zaključio je izvor iz vladajuće koalicije.


Er Srbija dobila najviše ocene u regionu\nSrpska nacionalna aviokompanija Er Srbija je dobila najviše kombinovane ocene u regionu od portala "AirlineRatings.com", i to drugu godinu zaredom.\nEr Srbija je dobila šest zvezdica za bezbednost, čime je uvrštena među najbezbednije aviokompanije u regionu, kao i pet zvezdica za ponudu proizvoda, što je čini vodećom aviokompanijom u regionu u ovoj kategoriji, saopštio je srpski avioprevoznik.\n"AirlineRatings.com" je popularan portal koji ocenjuje bezbednost i proizvode na letu 450 aviokompanija, uzimajući u obzir faktore kao što su rezultati provera koje su sprovela vladina tela, kao i podaci o bezbednosti samih aviokompanija.\n"Raduje nas što drugu godinu zaredom dobijamo najbolje ukupne ocene u regionu. Naša usredsređenost na bezbednost leži u osnovi svega što radimo u Er Srbiji i ogleda se u velikom značaju koji pridajemo dobro obučenim i iskusnim posadama na letu, timovima za zemaljske usluge i tehničke operacije", izjavio je generalni direktor Er Srbije Dane Kondić.\nKako kaže, tokom prošle godine Er Srbija je učinila krupne korake u unapređenju iskustva gostiju domaćeg avioprevoznika, koji su zasnovani na našoj poznatoj kuhinji i srpskom gostoprimstvu.\n"Ponosni smo što smo ponovo postavili standarde u našem regionu. Prepoznajući naš inovativan pristup uslugama i potpunu posvećenost bezbednosti, ove ocene su dokaz da se krećemo u dobrom pravcu da postanemo vodeća aviokompanija u regionu", istakoa je Kondić.\nEr Srbija je počela sa radom kao nacionalni avioprevoznik Srbije u oktobru 2013. godine i letove obavlja do 39 destinacija u Evropi, na Mediteranu i Bliskom istoku sa svog matičnog međunarodnog aerodroma "Nikola Tesla" u Beogradu u putničkom i teretnom saobraćaju.\nTakođe, Er Srbija nudi dugolinijske letove do Azije, Australije, Severne i Južne Amerike, u saradnji sa kod-šer partnerima i sa kompanijom Etihad ervejz, svojim akcionarom sa 49 odsto vlasničkog udela.\nFlotu Er Srbije trenutno čini 14 uskotrupnih i šest turboelisnih aviona.


PRVA SDS: U koaliciji sa narodom protiv podjela\nPolazna / Vijesti / Politika\nPrva Srpska demokratska stranka nije pravila koalicije ni sa jednom političkom organizacijom jer je ona u koaliciji sa narodom, iz koga crpi svoju snagu i želje koje su njihov zadatak i obaveza.\nTo je poručio večeras na predizbornom skupu, kojim je počela kampanja Prve Srpske demokratske stranke, nosilac izborne liste Prve SDS za Narodnu skupštinu Republike Srpske u izbornoj jedinici 9 Rajko Papović.\nPrema njegovim riječima kandidati Prve SDS su „odgovorni, obrazovani i spremni ljudi, dokazane patriote, državotvorci kojima su Republika Srpska i srpski narod sveta dužnost i obaveza da ga sačuvaju, zaštite i osnaže“.\nOn je istakao da Prva SDS u izbornoj jedinici 9 očekuje siguran jedan poslanički mandat za Narodnu skupštinu Republike Srpske.\nKandidat ove stranke za predsjednika Republike Srpske Radomir Lukić rekao je da Prva SDS spremno i organizovano ulazi u predizbornu kampanju sa svojim kandidatima za sve nivoe vlasti u Republici Srpskoj i BiH.\n„Prva SDS kao SDS, čiji je nastavljač vrijednosti i ideja, uspjela je da okupi srpski narod i spriječi njegovu podjelu. Voljeli bismo da to uradimo i danas, kada se nazire kobna podjela između dva najjača politička bloka u Republici Srpskoj, koja prijeti da ima teške posljedice“, ocijenio je Lukić.\nKandidat Prve SDS za srpskog člana Predsjedništva BiH Gojko Kličković istakao je da je jedino „oružje“ Prve SDS istina, koju će u narednom periodu prezentovati širom Republike Srpske.\n„Nastojaću da kažem sve ono što nije urađeno u zajedničkim organima, od toga da Srbi nisu konstitutivni u pojedim kantonima u Federaciji BiH, da Oružane snage treba ukinuti jer su podložne islamizaciji, do toga šta je istina o Dejtonskom sporazumu, bonskim ovlašćenjima i prenošenju nadležnosti“, istakao je Kličković.\nOn je naveo da je na području kantona 1 i 10 u FBiH napadnuta srpska imovina, gdje je sada ugroženo više od 6.000 katastarskih čestica srpske zemlje, navodeći da sadašnji predstavnici Srba na nivou BiH nisu uradili ništa da riješe ove probleme, već da su samo uživali u beneficijama i primali dobre plate.\nUZ TORTU I ŠAMPANJAC: MIRKO ĆURIĆ PROSLAVIO POBJEDU\nIZBORI: JEDAN DRUGOM VEĆ ČESTITALI\nIzborna tišina uoči prijevremenih izbora\nSaša Borjan: Povratak mladih i zapošljavanje\nMIRKO ĆURIĆ: NASTAVLJAMO PUTEM RAZVOJA I NAPRETKA, SNAŽNO I SLOŽNO!


Zukorlić: Patrijarh mi je rekao da istrajem u ideji pomirenja - Nova Borba\nZukorlić: Patrijarh mi je rekao da istrajem u ideji pomirenja\nLider Bošnjačke demokratske zajednice i poslanik Muamer Zukorlić kaže da je imao slučajan susret sa patrijarhom Irinejom koji mu je tom prilikom preneo želju da istraje u svojoj ideji pomirenja.\n"Ja sam mu kazao da ono što jeste šansa srpskog naroda i ove države sa mnom jeste to što će uvek znati na čemu su i da će uvek imati iskrenost pa bila ona gorka ili slatka. Mislim da je iskrenost najveće bogatstvo u komunikaciji", rekao je Zukorlić za današnji "Blic".\nOn kaže i da neće uraditi dve stvari. "Neću odustati od borbe za interese i prava mog naroda i od dokazivanja da kad sam protiv jedne vlasti, nisam i protiv države, a pogotovo ne protiv srpskog naroda".\nNa pitanje koliko iskrenosti je prepoznao u novim vlastima, on kaže da je njegov princip da svakoj vlasti treba dati priliku.\n"Aleksandar Vučić pokazuje državničke manire kojima nadilazi neke ranije lične stavove i poglede, pa i stranačke i ideološke. On pokušava da autentične predstavnike Bošnjaka vrati u status partnera državi i ja sam tu video šansu. Šta će se dalje dešavati vreme će pokazati", kaže Zukorlić.\nOn je poručio Srbima da okrenu novu stranicu i krenu zajedno u budućnost tako što će Bošnjake prihvatiti kao ravnopravne građane ove zemlje. Bošnjacima i svim muslimanima u Srbiji poručio je da pozitivno odgovore na to.\nKada je u pitanju odnos sa Rasimom Ljajićem i Sulejmanom Ugljaninom, Zukorlić kaže da im je ulaskom u parlament uputio poziv da naprave zajednički bošnjački klub, da nije naišao na razumevanje, ali da će se i dalje zalagati za saradnju.


U Kikindi održan naučni skup o istoriji migracija u Banatu – TV Kikinda\nU Kikindi održan naučni skup o istoriji migracija u Banatu\nOn 10 decembra, 2021 by Aleksandra Djuran\nU organizaciji Istorijskog arhiva, Matice srpske i grada Kikinde u svečanoj sali Gradske kuće održan je naučni skup pod nazivom „Istorija srpskih migracija u Banatu od XV-XVIII veka”. Učesnike je na samom početku pozdravio gradonačelnik Nikola Lukač koji je istakao da je sa Maticom srpskom započeta intenzivna saradnja koja će omogućiti da se istorijska građa našeg područja obradi i predstavi na što bolji način.\nDr Milan Micić, generalni sekretar Matice srpske podsetio je da su ova institucija i lokalna samouprava potpisali Protokol o saradnji . Istoričar Srđan Sivčev očekuje plodonosnu saradnju između grada Kikinde, Matice srpske i Istorijskog arhiva.\nMilena Živkov, članica Gradskog veća dodala je da je ovaj skup nastavak saradnje sa najstarijom ustanovom kulture u našoj zemlji i najavila novi projekat štampanje knjige o sugrađaninu Arkadiju Varađaninu.\nSkupu su prisustvovali i gosti stručnjaci sa Filozofskog fakulteta u Novom sadu i Istorijskog instituta iz Beograda\nTags: kikinda vesti, naučni skup


Bugarski ekspert: Sa širenjem koronavirusa ugasila se ideja atlantskog bratstva - Sputnjik Srbija\n13:46 19.03.2020 Preuzmite kraći link\n„Ako se tako nešto nastavi još dugo i bez posledica, možemo početi da vodimo diskusiju o čudnom obliku evropskog mazohizma i izopačenim oblicima užitka. Čovek dobrovoljno ne ostaje tamo gde ga povređuju. Ukoliko on to radi, to je znak da nešto nije u redu. Sa državama je isto tako“, izjavio je Bačev u intervjuu za list „Duma“.\nPolitikolog se pita da li su sankcije, koje SAD nameću projektima u kojima učestvuje Rusija, antidamping mere protiv brojnih evropskih kompanija i njihovo kažnjavanje zbog saradnje sa Iranom u stanju da primoraju barem zapadni deo Evrope da započne proces emancipacije, ako ne i nezavisnosti od američkog nadzora na kontinetu.\nNezavisnost od Amerike\nEkspert smatra da je teško govoriti o nezavisnosti od Amerike, ako se uzme u obzir veliki broj američkih vojnika u Evropi i činjenica da se zemlje Evropske unije kreću u raznim pravcima.\n„Čak i naše vojne baze pripadaju Americi, a ne NATO-u. Dok nije proglašena pandemija koronavirusa, pripremale su se najveće vojne vežbe NATO-a u poslednjih 25 godina, na kojima je planirano učešće 37.000 vojnika i raspoređivanje vojne tehnike u Nemačkoj, Poljskoj, Belgiji i baltičkim zemljama u periodu od dva meseca, a uoči 9. maja – Dana pobede. Istovremeno su brojni lideri prihvatiti poziv da prisustvuju paradi u Moskvi. To ne govori ni o kakvom savezu i aktivnostima u istom pravcu“, rekao je ekspert.\nIdeja o atlantskom bratu ─ zabluda\nPolitikolog smatra da se sa širenjem koronavirusa ugasila se i ideja o atlantskom bratstvu.\n„Postali smo svedoci toga da su SAD donele jednostranu odluku o zatvaranju svoje teritorije za Evropljane, posle čega se pojavila i vest o vakcinama iz Evrope i pokušajima da se one otkupe. Ovde se okončava ideja o atlantskom bratstvu“, rekao je Bačev.\nS tim u vezi, on je citirao reči bivšeg američkog predsednika Vudroa Vilsona.\n„Jednom povedite ovaj narod u rat i zaboraviće da je ikad postojalo nešto kao što je tolerancija. Da biste se borili, morate biti okrutni i nemilosrdni, duh bezobzirne okrutnosti prodreće u samu srž našeg nacionalnog života“, izjavio je Vilson 1916. godine.\nEkspert je istakao da ne treba gubiti iz vida spekulacije poput one da su SAD pokušale da kupe patent od nemačke kompanije „KjurVak“, koja pravi vakcinu protiv koronavirusa, ili da je američki predsednik Donald Tramp želeo da sve naučne delatnosti kompanije prenese u Sjedinjene Američke Države.\n„U istoriji se krizna vremena često ispostave kao pogodne ‘mutne vode’ za spekulacije“, rekao je Bačev.\nDobri odnosi s Rusijom - neminovni\nOn se takođe osvrnuo i na mogućnost razvoja odnosa Zapadne Evrope i Rusije.\n„Dugoročno posmatrano, dobri odnosi sa Rusijom su neminovni. Može se čak reći da je EU potrebna podrška Rusije. Kada je reč o kulturi - što pre se shvati da se američka kultura odavno razlikuje od evropske, tim bolje. Ako govorimo o Rusiji, ona je osuđena da bude različita, sa pozitivnom konotacijom, ali istovremeno evropska“, zaključio je ekspert.\nodnosi s Rusijom, nezavisnost, sankcije, sankcije Rusiji, koronavirus, Evropa


RK Novi Pazar: Fažizam na djelu, da li vrijedi dalje učestvovati?! – SNEWS\nBy SNews 10. Oktobra 2021. 336\nOdmah poslije rukometne utakmice Crvena Zvezda – Novi Pazar, na kojoj su huligani fašističkim i nacionalističkim skandiranjem promovisali zločinačke vrijednosti, oglasio se klub iz Sandžaka i ocjenio da je ovo “sramota za rukomet”, javlja SNews.\n“Tokom 60 minuta utakmice vrijađani smo na nacionalnoj osnovi od strane huligana. Ukoliko se ne pokrenu adekvatne mjere protiv delegata utakmice Upravni odbor kluba će donijeti hitnu odluku o daljem takmičenju”, navode iz sandžačkog prvoligaša i napominju da je delegat tokom cijelog meča ostao nijem na nacionalističke ispade.\nNacionalistički transparent istaknut tokom utakmice\nRK Novi Pazar je javno upitao “Da li vrijedi nastaviti takmičenje tamo gdje se šovinizam i nacionalizam javno promovišu”.\n“Da se ovo kojim slučajem desilo u Novom Pazaru pohapšeni bi bili svi, policija bi danima pregledavala snimke i hapsila naše navijače, reagovalo bi i tužilaštvo, sudije, Vulin, Kurir, Blic, Informer i svi drugi mediji, dosta je bilo”, navodi se u reagiranju na fb stranici.\nIz kluba su preko zvanične stranice upoznali javnost da su tokom utakmice u Beogradu tzv.navijači protivničkog kluba skandirali ime osuđenog ratnog zločinca Ratka Mladića, nazivali ih pogrdnim imenima, te pjevali šovinističke pjesme uz isticanje uvrjedljivih transparenata.\nNa kraju svoje reakcije poslije utakmice, iz kluba napominju da je na terenu bila fer i korektna utakmica, te sportski čestitali Crvenoj Zvezdi na zasluženoj pobjedi.\nTagovi: nacionalizam rk Crvena Zvezda RK Novi Pazar rukomet skandal skandiranje\nPotvrdilo Ministarstvo odbrane Srbije: U BiH ušle “Nebeske vidre” iz 63. padobranskog bataljona Vojske Srbije\nKošarkaši Novog Pazara ostvarili i drugu pobjedu\nU Bosni je danas Dan nezavisnosti


Prvi radni tekst izmene Ustava u oblasti pravosuđa – BALKAN TV NOVI SAD\nHomePolitikaPrvi radni tekst izmene Ustava u oblasti pravosuđa\nPrvi radni tekst izmene Ustava u oblasti pravosuđa\n12/01/2018Redakcija BALKAN TVPolitika, Vesti0\nMinistarka pravde Nela Kuburović izjavila je da se nada da će sredinom sledeće nedelje biti objavljen prvi radni tekst izmene Ustava u oblasti pravosuđa, što je obaveza iz poglavlja 23 pregovora sa EU.\nU Srbiji ovu dana boravi predstavnik Venecijanske komisije, a ovo je njegova druga poseta. Prva je bila pre mesec dana, kada se razgovaralo u kom smeru treba da idu ustavni amandmani i ta je to prihvatljivo za Venecijansku komisiju, rekla je Kuburovićeva u intervju Telegrafu.\n„Analiziramo na rad i upravo u saradnji sa gospodinom Hamiltonom biće objavljeni amandmani tokom sledeće nedelje, kada se ponovo otvara javna rasprava, a s druge strane, tekst nacrta se šalje na mišljenje Venecijanskoj komisiji“, navela je ona.\nNadam se, rekla je ministarka, da ćemo imati priliku da na zasedanju tokom juna na predlog bude predstavljen i razmatran, da dobijemo mišljenje i posle toga može da se uđe u proceduru pred Narodnom skupštinom.\nKupovina poljoprivrednog zemljišta jedna od najboljih investicija\nPres-konferencija: Obeležavanje nacionalnog praznika Rusina


30 malenih trpezarija koje vas mogu inspirisati da opremite svoju - Crvena Jabuka Beograd\nYou are here: Home / Blog / Dekor enterijera / 30 malenih trpezarija koje vas mogu inspirisati da opremite svoju\n30 malenih trpezarija koje vas mogu inspirisati da opremite svoju\nјул 10, 2020 /0 Comments/in Dekor enterijera, Inspiracija, Nameštaj po meri /by cjabuka\nKada živite u omanjem prostoru, prioriteti moraju da postoje. Tako, recimo, za kuhinju uvek mora imati mesta, jer morate nešto da jedete. Zato kuhinju opremate, birate nameštaj, detalje, boje, ne žalite ni vremena, ni novaca…\nZa dnevni boravak takođe izdvajate resurse, jer morate negde da sednete.\nAli, za trpezariju često nemamo prostora. Ili nemamo sluha… Ili ne prepoznajemo njen značaj… Šta god da je u pitanju, složićete se da smo je nepravdeno zanemarili. Jer, iako jeste tačno da je život bez trpezarije moguć –ali slušajte, život je moguć bez mnogo čega – ipak je razlika u njegovom kvalitetu i lepoti primetna. Nije isto, priznaćete, kada sednete za trpezarijski sto i ručate sa porodicom, kao kada ste skučeni u kuhinji.\nNaravno, nekima jeste svejedno, ali onima kojima nije, mi smo pripremili selekciju od 30 fotografija malenih trpezarija. Među njima ćete videti trpezarijske stolove sa klupama u formi slova L, malene okrugle stolove sa nekoliko stoličica, smeštenih u ograničenom prostoru, trpezarijski prostor koji se „naslanja“ na prostor za sedenje ispod prozora, kao i trpezarijski sto koji je, zapravo, nastavak kuhinje, to jest, kuhinjskog ostrva, poluostrva ili pulta. Svakako, neće izostati ni primer stola koji se kači na zid.\nVidećete, biće i lepih primera kada je u pitanju uklapanje boja i materijala, ali to neka ostane na nivou primera – a vi, ako se odlučite da oplemenite svoju malenu trpezariju, napravite izbor koji je po vašoj meri\nNadamo se da ste uživali u ovim lepim, malim trpezarijama, i da ste dobili ideju kako da svoju opremite nameštajem i detaljima koji će ulepšati vaš prostor.\n10 ključnih saveta za dobar raspored otvorene prostorije 5 načina da svoj dnevni boravak učinite prostranijim


2. jun 2015. Održana info - sesija povodom predstavljanja manifestacije „Nedelja parlamentarizma“\nUtorak, 2. jun 2015.\nOdržana info - sesija povodom predstavljanja manifestacije „Nedelja parlamentarizma“\nNarodna skupština Republike Srbije i inicijativa Otvoreni Parlament, uz podršku USAID i Britanske ambasade u Beogradu,održala je Info sesiju povodom predstavljanja „Nedelje parlamentarizma“, manifestacije koja će se održati od 19. do 25. oktobra širom Srbije.\nObraćajući se zainteresovanim predstavnicima civilnog društva potpredsednik Narodne skupštine prof. dr Vladimir Marinković, ukazao je na značaj transparentnosti parlamenta i konstantnog rada na povezivanju građana i narodnih poslanika.\n„Podrška i angažovanje svih zainteresovanih aktera je od presudnog značaja za uspeh Nedelje parlamentarizma. Vas vidimo kao partnere u ovoj zajedničkoj inicijativi i verujemo da zajedno možemo da doprinesemo otvaranju foruma za razgovor o kvalitetu demokratskih procesa i parlamentarnoj demokratiji“, istakao je potpredsednik Marinković.\nVukosava Crnjanski iz inicijative Otvoreni parlament naglasila je da se učešćem u Nedelji parlamentarizma otvara debata o pitanjima šta je danas demokratija i kako građani mogu da drže odgovornim svoje izabrane predstavnike.\n”Partnerstvom i povezivanjem sa različitim institucijama i organizacijama tokom jedne nedelje, kada će fokus javnosti biti usmeren na pitanja parlamentarne demokratije, omogućava se da se glas građana čuje i da se uspostavi bolja komunikacija između Parlamenta i građana.” izjavila je Crnjanski.\nSa detaljima i načinima na koje je moguće postati zvanični partner Nedelje parlamentarizma predstavnike civilnog sektora upoznala je predsednik Radnog tima za koordinaciju aktivnosti u vezi sa sprovođenjem projekta Otvoreni parlament koji Narodna skupština sprovodi u saradnji sa CRTOM, Maja Koler Zorko. Ona je posebno naglasila da je osnovno pravilo te manifestacije da ona ne sme biti profitabilna, a pre svega da događaji ne smeju imati političku konotaciju.\nKroz izlaganje Jelene Papić iz grupe za edukaciju i promociju kulturne baštine Narodne skupštine, učesnici Info sesije imali su priliku da saznaju više o načinima na koje različiti akteri poput organizacija civilnog društva, lokalne samouprave, ustanova kulture i obrazovnih institucija mogu postati partner Nedelje parlamentarizma, i organizovati svoje događaje. Kao primere aktivnosti, Papić je navela mogućnost organizovanja debata, sednica Đačkog parlamenta, konferencija, uličnih akcija.\nSvi koji žele da učestvuju u ”Nedelji parlamentarizma” i postanu partneri mogu se informisati putem sajta www.nedeljaparlamentarizma.rs od 15. juna 2015. godine.


ZAUSTAVITI UKIDANJE STUDENTSKIH POLIKLINIKA\nDanas, 19. februara 2021. u 12 časova, pripadnici Studentskog fronta (SF) su predali pismo Vladi Republke Srbije u kome je zahtevano da se poništi predlog navodne optimizacije zdravstvenog sistema koji bi ukinuo sve tri studentske poliklinike u Srbiji čime bi studenti ostali bez zdravstvenih ustanova u kojima mogu adekvatno i blagovremeno da se leče. Ovaj predlog je uputila Ministarstvu zdravlja firma “Delta House d.o.o.”, bazirana u Zagrebu. Osnivač ove firme je Siniša Varga, bivši ministar zdravlja Hrvatske i stomatolog po struci.\nPrema predlogu koji je ministarstvo uputilo Vladi Srbije, predviđeno je da se nakon njegovog usvajanja 22. februara ugase sva tri postojeća Zavoda za zdravstvenu zaštitu studenata (studentske poliklinike) i njihovo integrisanje u lokalne domove zdravlja. Ako bi se to ostvarilo, hiljade studenata bi ostalo bez lako dostupne zdravstvene zaštite i morali bi da ulaze u birokratski problem prebacivanja zdravstvenih kartona iz matičnih domova u druge domove zdravlja.\nPrema stavu Studentskog fronta, takva odluka je suluda i samo služi da se smanje već niski troškovi zdravstvene zaštite u Srbiji. Pogubno je što je ta odluka doneta tokom pandemije COVID-19. Poliklinike postoje kako bi se rasteretio zdravstveni sistem i da se u domovima zdravlja ne bi stvarala gužva.\nPrimera radi, Poliklinika u Beogradu godišnje obavi oko 230 hiljada pregleda godišnje, raspolaže stacionarom sa 20 kreveta i obavlja epidemiološki nadzor studentskih domova i menzi, kao i negu zdravlja domaćih i stranih studenata. Angažovanost 180 zaposlenih tokom pandemije je dala neizmeran doprinos u smanjenju stopa zaraze među studentima.\nUstanove ovog tipa su prisutne u svim razvijenim zemljama u svetu, stoga nema razloga da ne postoje u Srbiji. Takođe, domovi zdravlja ne pružaju neke od specijalističkih vidova nege koje poliklinika pruža poput pulmološke, psihijatrijske i najbitnijie, u ovom trenutku, epidemiološke zaštite. Takođe nigde nije navedeno šta će se desiti sa tim “viškom” specijalističkih kadrova.\nStudentski front zahteva od Ministarstva zdravlja i Vlade Srbije da hitno povuku ovaj štetni predlog, tj. u slučaju Vlade, ponište.\nTakođe se pozivaju svi studenti i šira javnost da se uključe u inicijativu za sprečavanja ukidanja studentskih poliklinika, jer ovo nije pitanje politike i podela u društvu, već zdravlja koje ima neprocenjivu vrednost. Ukoliko ovaj predlog bude usvojen, Studentski front poziva na institucionalnu borbu i proteste da ovaj predlog ne bude usvojen u Narodnoj skupštini.\nSekretarijat Studentskog fronta,